ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

-   ประวัติความเป็นมา

  ปี 2518 บริษัทก่อตั้งขึ้นเพื่อการดำเนินธุรกิจผลิตหม้อไอน้ำและภาชนะความดัน
  โดยเป็นบริษัทในเครือของ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
  ด้วยทุนจดทะเบียน 3 ล้านบาท

  ปี 2533 บริษัทได้เพิ่มทุนจดทะเบียนเป็น 150 ล้านบาท โดยมีผู้ถือหุ้นใหญ่ คือ บริษัท ซิโน-ไทย
  เอ็นจีเนียริ่ง แอนด์ คอนสตรัคชั่น จำกัด (มหาชน) มีสัดส่วนการถือหุ้นร้อยละ 98
  และได้ขยายการดำเนินธุรกิจด้านการผลิตผลิตภัณฑ์โครงสร้างเหล็กซึ่งใช้ในการก่อสร้างและติดตั้ง
  โดยมีกำลังการผลิต 20,000 ตันต่อปีและได้เปลี่ยนชื่อเป็น บริษัท Sino-Thai Pressure
  Vessel and Iron Works (STP&I) จำกัด

  ปี 2537 บริษัทได้ย้ายสถานที่ตั้งไปยังโรงงานใหม่ที่จังหวัดชลบุรีทำให้บริษัทฯ มีกำลังผลิตรวม
  30,000 ตันต่อปี นอกจากนี้ในส่วนของ Zone-2
  บริษัทได้รับสิทธิประโยชน์จากสำนักงานคณะกรรมการส่งเสริมการลงทุน

  ปี 2538 บริษัทได้เพิ่มทุนจดทะเบียนเป็น 175 ล้านบาทและมีพันธมิตรทางธุรกิจที่สำคัญ คือ บริษัท
  โตโมเอะ คอร์ปอเรชั่น จำกัด (ประเทศญี่ปุ่น) และบริษัท มิตซุยแอนด์คัมปนี (ไทยแลนด์) จำกัด
  โดยถือหุ้นสัดส่วนร้อยละ 7.14 และ 3.32 ตามลำดับ ซึ่งต่อมาบริษัท โตโมเอะ คอร์ปอเรชั่น
  จำกัด (ประเทศญี่ปุ่น) ได้จำหน่ายหุ้นที่ถืออยู่ทั้งหมดในปี 2548 นอกจากนี้
  บริษัทยังได้ขยายกำลังการผลิตเป็น 50,000 ตันต่อปี

  ปี2539 บริษัทได้แปรสภาพเป็นบริษัทมหาชนจำกัด โดยเพิ่มทุนจดทะเบียนเป็น 250 ล้านบาท
  และเป็นบริษัทจดทะเบียนในตลาดหลักทรัพย์แห่งประเทศไทย

  ปี 2544 บริษัทได้เพิ่มการดำเนินการประกอบกิจการผลิต จำหน่าย นำเข้าและส่งออก วัตถุดิบ
  ท่อ ท่อประปา ถัง ถังบรรจุก๊าซหุงต้ม ถังบรรจุน้ำมัน
  อุปกรณ์และเครื่องมือเครื่องใช้ที่ใช้ในการก่อสร้างทุกชนิด ตลอดจนซ่อมแซมวัสดุอุปกรณ์ดังกล่าว
  รวมทั้งการรับจ้างประกอบเครื่องอบ เครื่องจักร
  เครื่องกลและชิ้นส่วนเครื่องใช้ไฟฟ้าทุกชนิดและได้เปลี่ยนแปลงมูลค่าหุ้นที่ตราไว้จากหุ้นละ 10
  บาท เป็นหุ้นละ 1 บาท

  ปี 2546 บริษัทได้ออกหุ้นกู้ไม่มีหลักประกันจำนวน 100,000 หุ้น และมีมูลค่าที่ตราไว้ 1,000
  บาทต่อหุ้น โดยคิดดอกเบี้ยอัตราคงที่ร้อยละ 5.25 ต่อปี มีกำหนดชำระดอกเบี้ยทุก 6 เดือน
  และกำหนดชำระคืนเงินต้น 5 ปี นับจากวันที่ออกหุ้นกู้
  โดยได้รับการอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ ในวันที่ 30
  ตุลาคม 2546

  ปี 2547 บริษัทได้ร่วมลงทุนก่อตั้งบริษัท คลัฟ ซิโน-ไทย จำกัด
  ซึ่งเป็นการถือหุ้นในบริษัทดังกล่าวในสัดส่วน ร้อยละ 50 กับ บริษัท คลัฟ (ประเทศไทย) จำกัด
  เพื่อรองรับการขยายงานด้านรับเหมาก่อสร้างในธุรกิจขุดเจาะน้ำมันและก๊าซธรรมชาติ
  รวมทั้งอุตสาหกรรมขนาดใหญ่ต่างๆ และได้จดทะเบียนเลิกกิจการเมื่อวันที่ 1 พฤศจิกายน 2550
  โดยขณะนี้เสร็จสิ้นการชำระบัญชีแล้ว

  ปี 2549 บริษัทได้จดทะเบียนเพิ่มสาขาของบริษัทเพิ่มอีก 1
  สาขาเพื่อขยายธุรกิจไปจำหน่ายเครื่องจักรอุปกรณ์ในการก่อสร้างเพื่อรองรับแนวโน้มการขยายตัวของธุรกิจรับเหมาก่อสร้างในอนาคต

  ปี 2550 บริษัทได้เพิ่มทุนจดทะเบียนจาก 250 ล้านบาท เป็น 333.50 ล้านบาท
  โดยออกหุ้นสามัญเพิ่มทุนจำนวน 83.50 ล้านหุ้น
  เพื่อรองรับการใช้สิทธิแปลงสภาพของใบสำคัญแสดงสิทธิ

  ปี 2551 บริษัทขยายกำลังการผลิตโดยลงทุนก่อสร้างโรงงานแห่งใหม่ที่ อ.ศรีราชา
  ซึ่งมีกำลังการผลิต 25,000 ตันต่อปี และสร้างโรงประกอบโรงงานสำเร็จรูป
  ที่ท่าเรือแหลมฉบังเพื่อรองรับธุรกิจในอนาคต
  ซึ่งทั้งสองแห่งบริษัทได้รับสิทธิประโยชน์จากสำนักงานคณะกรรมการส่งเสริมการลงทุน

  ปี 2552 บริษัทได้เพิ่มทุนจดทะเบียนจาก 333.50 ล้านบาท เป็น 346.70 ล้านบาท
  โดยออกหุ้นสามัญเพิ่มทุน จำนวน 13.20 ล้านบาท
  เพื่อรองรับการใช้สิทธิแปลงสภาพของใบสำคัญแสดงสิทธิ และได้จดทะเบียนทุนชำระแล้ว จาก
  250 ล้านบาท เป็น 328.04 ล้านบาท

  บริษัทได้รับใบรับรองระบบบริหารงานคุณภาพ ได้ผ่านการตรวจประเมินโดยบริษัท เอเจเอ
  รีจีสตร้าส์ จำกัด และขึ้นทะเบียนเป็นไปตามข้อกำหนดของ มาตรฐาน ISO 9001 : 2008
  ประเภท งานผลิตโครงสร้างเหล็ก และงานประกอบท่อ สำหรับโรงงานชลบุรี โรงงานระยอง
  โรงงานศรีราชา และโรงประกอบท่าเรือแหลมฉบัง

  ปี 2553 บริษัทฯ ได้เพิ่มทุนจดทะเบียนจาก 346,700,000 บาท เป็น 371,000,000 บาท
  โดยออกหุ้นสามัญเพิ่มทุนจำนวน 24,300,000 บาท เพื่อรองรับการจ่ายหุ้นปันผล และ
  รองรับการปรับอัตราการใช้สิทธิแปลงสภาพของใบสำคัญแสดงสิทธิ และได้จดทะเบียนทุนชำระแล้ว
  จาก 328,043,611 บาท เป็น 367,546,097 บาท

  ปี 2554 บริษัทฯ ได้จดทะเบียนทุนชำระแล้ว จาก 367,546,097 บาท เป็น 367,873,233
  บาท จากการใช้สิทธิแปลงสภาพของใบสำคัญแสดงสิทธิ

  ปี 2555 บริษัทฯ จดทะเบียนทุนชำระแล้ว จาก 367,873,233 บาท เป็น 369,092,045 บาท
  จากการใช้สิทธิแปลงสภาพของใบสำคัญแสดงสิทธิ

  บริษัทฯ ได้ลงทุนซื้อที่ดิน บริเวณ ต.พลูตาหลวง อ.สัตหีบ จ.ชลบุรี มูลค่า 387 ล้านบาท
  เพื่อสำรองไว้ใช้ในการขยายธุรกิจของบริษัทฯ

  ปี 2556 บริษัทฯ เปลี่ยนแปลงมูลค่าหุ้นที่ตราไว้จากเดิมหุ้นละ 1 บาท เป็นหุ้นละ 0.25 บาท
  ทำให้หุ้นสามัญของบริษัทฯ เพิ่มขึ้นจากเดิม 371,000,000 หุ้น เป็น 1,484,000,000 หุ้น
  เพื่อให้เกิดความคล่องตัวในการซื้อขายหุ้นในตลาดหลักทรัพย์แห่งประเทศไทย

  บริษัทได้รับใบรับรองระบบบริหารงานคุณภาพ ได้ผ่านการตรวจประเมินโดยบริษัท Inspecta
  Sweden AB PPC และขึ้นทะเบียนเป็นไปตามข้อกำหนดของ มาตรฐาน ISO 3834-2 ประเภท
  งานเชื่อมท่อ สำหรับโรงงาน ศรีราชา

-   ภาพรวมของการประกอบธุรกิจของบริษัท และบริษัทย่อย

บริษัท เอสทีพี แอนด์ ไอ จำกัด (มหาชน) ประกอบธุรกิจ แปรรูปโครงสร้างเหล็ก (Steel
Structure Fabrication), งานประกอบและเชื่อมท่อ (Piping Fabrication),
งานประกอบโรงงานสำเร็จรูป (Module) และ งานแปรรูปผลิตภัณฑ์เหล็กอื่น ๆ (Other
Fabrication Steel)

บริษัทมีบริษัทย่อย จำนวน 3 บริษัท ดังนี้

1.  บริษัท เอส ที ไอ ที จำกัด (“STIT”) ดำเนินธุรกิจจำหน่ายและให้เช่าเครื่องมือ
    เครื่องจักรในการก่อสร้างรวมทั้งบริการด้านวิศวกรรม

2.  บริษัท เอสทีพี แอนด์ ไอ เซอร์วิสเซส จำกัด (“STPS”) (เปลี่ยนชื่อจากบริษัท แอลจีอาร์
    (ประเทศไทย) จำกัด (“LGR”)
    ดำเนินธุรกิจที่สนับสนุนธุรกิจก่อสร้างและพัฒนาอสังหาริมทรัพย์
    รับจ้างทำงานเกี่ยวกับเหล็กและปูนทุกชนิด

ทั้งนี้ บริษัท เอสทีไอที จำกัด มีบริษัทย่อย คือ บริษัท เอสทีไอที 2011 จำกัด (“STIT2011”)
ดำเนินธุรกิจจำหน่ายและให้เช่าอุปกรณ์และเครื่องจักรในการก่อสร้าง
รับจ้างทำงานเกี่ยวกับเหล็กและปูนทุกชนิด

-   โครงสร้างการถือหุ้นของบริษัท และบริษัทย่อย

2. ลักษณะการประกอบธุรกิจ

บริษัท เอสทีพี แอนด์ ไอ จำกัด (มหาชน) (“บริษัท”)

ประกอบธุรกิจแปรรูปผลิตภัณฑ์เหล็กและโครงสร้างเหล็ก โดยการนำเหล็กรูปพรรณ ท่อเหล็ก
และเหล็กแผ่น มาตัดและประกอบตามแบบที่ลูกค้ากำหนด ผลิตและติดตั้งโครงสร้างเหล็ก
(Structural Steel) งานประกอบและเชื่อมท่อ (Piping) และ
งานประกอบโรงงานสำเร็จรูป (Module) สำหรับโรงงานอุตสาหกรรมขนาดใหญ่ เช่น
อุตสาหกรรมพลังงานและน้ำมัน ปิโตรเคมี ไฟฟ้า เป็นต้น
เพื่อส่งออกไปยังต่างประเทศตามลูกค้ากำหนด โดยกลุ่มลูกค้าหลัก คือ เจ้าของโครงการ
และผู้รับเหมาหลัก

บริษัท เอส ที ไอ ที จำกัด (“STIT”)

ได้ก่อตั้งขึ้นในปี 2542 เป็นตัวแทนจำหน่ายและบริการจัดหาสินค้าเครื่องมือ
เครื่องจักรและอุปกรณ์ที่ใช้ในอุตสาหกรรมการก่อสร้างและอุตสาหกรรมการผลิต
รวมถึงงานด้านสิ่งแวดล้อม บริษัท STIT
ยังเป็นตัวแทนจำหน่ายสินค้าและบริการจัดหาสินค้าอีกหลายประเภท ได้แก่ Tower Crane ยี่ห้อ
LIEBHERR จากประเทศเยอรมัน Concrete Pump และ Mortar Machine  ยี่ห้อ
PUTZMEISTER จากประเทศเยอรมัน Special  High Pressure Cleaner ยี่ห้อ DYNA JET
จากประเทศเยอรมัน   Crane พับติดรถบรรทุกยี่ห้อ ATLAS จากประเทศเยอรมัน
เครื่องกำเนิดไอน้ำ ยี่ห้อ IHI จากประเทศญี่ปุ่น เครื่องอัดลม ยี่ห้อ COMPAIR และ Gardner &
Denver จากประเทศอังกฤษและอเมริกา เครื่องยนต์ DEUTZ จากประเทศเยอรมัน
เครื่องวางท่อร้อยสายใต้ดินระบบ HDD (Horizontal Directional Drilling) ยี่ห้อ TERRA
จากประเทศสวิตเซอร์แลนด์ เป็นต้น อีกทั้งยังให้บริการ Slipform Formworks
และเป็นตัวแทนจำหน่าย Mast Climbing Platform ยี่ห้อ  SCANCLIMBER
จากประเทศฟินด์แลนด์และ GENIE Industries จากสหรัฐอเมริกา People Lifting
equipment  ยี่ห้อ HAULOTTE จากฝรั่งเศส นอกจากนี้ บริษัท STIT
ยังมุ่งเน้นเรื่องการให้บริการหลังการขายทั้งการซ่อม บำรุงรักษาเครื่องจักรที่ขาย รวมถึง
ชิ้นส่วนอะไหล่ต่างๆ ที่เกี่ยวข้องเพื่อตอบสนองความพึงพอใจของลูกค้าสูงสุดอย่างครบวงจร

บริษัท เอสทีไอที 2011 จำกัด (“STIT2011”) เมื่อวันที่ 17 กันยายน 2553 บริษัท STIT
ได้เข้าซื้อหุ้นของบริษัท STIT2011 (เดิมชื่อ “บริษัท มาร์เวล (เอฟที) โฮลดิ้งส์ จำกัด”)
จากผู้ถือหุ้นเดิม โดยมีวัตถุประสงค์หลัก
ในการขยายขอบเขตการทำธุรกิจผู้แทนจำหน่ายผลิตภัณฑ์และบริการประเภทใหม่
และเป็นการเพิ่มแหล่งรายได้ นอกจากนี้
ยังคาดว่าจะช่วยเพิ่มประสิทธิภาพในการบริหารจัดการธุรกิจใหม่ของกลุ่มบริษัทฯ ด้วย

บริษัท เอสทีพี แอนด์ ไอ เซอร์วิสเซส จำกัด (“STPS”)

เมื่อวันที่ 4 กุมภาพันธ์ 2556 บริษัทได้เข้าซื้อหุ้นของ บริษัท STPS (เดิมชื่อ “บริษัท แอลจีอาร์
(ประเทศไทย) จำกัด”) จากผู้ถือหุ้นเดิม
โดยมีวัตถุประสงค์หลักเพื่อดำเนินธุรกิจที่สนับสนุนธุรกิจก่อสร้างและพัฒนาอสังหาริมทรัพย์
ซึ่งจะเพิ่มความคล่องตัวในการบริหารงาน รวมถึงการได้รับสิทธิประโยชน์ทางภาษีในกลุ่มบริษัทฯ
นอกจากนี้ ยังคาดว่าจะช่วยเพิ่มประสิทธิภาพในการบริหารจัดการธุรกิจใหม่ของกลุ่มบริษัทฯ ด้วย

ลักษณะผลิตภัณฑ์และบริการ 

ธุรกิจของบริษัท เป็นธุรกิจที่เกี่ยวข้องกับการแปรรูป
และการก่อสร้างงานเหล็กในโรงงานอุตสาหกรรมขนาดใหญ่ อาคารสูง สนามบิน และ สะพาน
เป็นต้น โดยจำแนกออกได้เป็น 3 ธุรกิจหลัก ดังนี้

1.  งานออกแบบและเขียนแบบทางวิศวกรรม (Engineering)
    เป็นการให้บริการงานแบบและเขียนแบบรายละเอียดงานโครงสร้างเหล็ก และระบบท่อ
    โดยใช้บุคลากรที่มีประสบการณ์
    และโปรแกรมสำเร็จรูปที่มีความสามารถเฉพาะด้านและมีประสิทธิภาพสูง

2.  งานแปรรูปเหล็ก (Fabrication) เป็นการให้บริการแปรรูปโครงสร้างเหล็กและระบบท่อ
    รวมทั้ง งานเหล็กประเภทอื่นๆ
    โดยงานแปรรูปจะดำเนินการในโรงงานของบริษัทที่มีเครื่องจักรที่ทันสมัย มีประสิทธิภาพ
    และเหมาะสมกับงานแต่ละประเภท

3.  งานก่อสร้าง (Construction) เป็นการให้บริการก่อสร้างและติดตั้งโครงสร้างเหล็ก
    ระบบท่อ เครื่องจักร และอุปกรณ์ต่างๆ ในระบบการผลิตของอุตสาหกรรมประเภทต่างๆ
    โดยงานก่อสร้างนี้ จะดำเนินการที่ที่ตั้งของแต่ละโครงการ หรือหากเป็นโรงงานสำเร็จรูป
    (Module) ก็จะดำเนินการก่อสร้างที่โรงประกอบของบริษัท แล้วจึงทำการเคลื่อนย้าย
    Module ไปติดตั้งที่ที่ตั้งของโครงการ

ผลิตภัณฑ์ของบริษัท สามารถจำแนกได้เป็น 4 ประเภท ดังนี้

1.โครงสร้างเหล็ก (Steel Structure)

บริษัทให้บริการแปรรูปและติดตั้งโครงสร้างเหล็ก
โดยใช้เหล็กแผ่นและเหล็กรูปพรรณจากทั้งในประเทศและต่างประเทศเป็นวัตถุดิบหลักในการผลิต
โครงสร้างเหล็กที่บริษัทรับดำเนินการเป็นโครงสร้างขนาดใหญ่ ดังเช่น

1.  โครงสร้างเหล็กของอาคารในกระบวนการผลิตของโรงงานอุตสาหกรรมขนาดใหญ่ เช่น
    โรงไฟฟ้า โรงกลั่นน้ำมัน โรงแยกก๊าซ และโรงงานปิโตรเคมี เป็นต้น

2.  โครงสร้างเหล็กที่เป็นโครงสร้างหลักของอาคารสูง อาคารสนามบิน หรือโครงสร้างหลังคา
    (Roof Structure) ของอาคารประเภทต่างๆ

3.  โครงสร้างเหล็กในงานสาธารณูปโภคขั้นพื้นฐาน เช่น สะพาน ทางยกระดับ เป็นต้น

2. ระบบท่อ (Piping)

บริษัทให้บริการประกอบท่อ และติดตั้งระบบท่อ ในกระบวนการผลิตของโรงงานอุตสาหกรรม เช่น
โรงไฟฟ้า โรงกลั่นน้ำมัน โรงแยกก๊าซ โรงงานปิโตรเคมีและงานนอกชายฝั่งทะเล เป็นต้น
การประกอบท่อส่วนใหญ่จะดำเนินการที่โรงงานของบริษัท ให้ได้ขนาดและรูปร่างตามที่ออกแบบ
เพื่อความสะดวกและลดเวลาในการติดตั้งที่โครงการ
หลังจากนั้นจะนำไปประกอบเป็นระบบท่อที่ที่ตั้งของโครงการ บริษัทได้ทำการประกอบและเชื่อมท่อ
รวมทั้งติดตั้งให้กับโครงการต่างๆ
ภายในประเทศและได้ส่งออกให้กับหลายโครงการในต่างประเทศทั่วโลก

3. โรงงานสำเร็จรูป (Module)

บริษัทดำเนินธุรกิจการประกอบโรงงานสำเร็จรูป ( Module) ที่โรงประกอบของบริษัทซึ่งตั้งอยู่ใกล้
และมีทางออกสู่ทะเลที่มีน้ำลึก
เพื่อความสะดวกในการขนส่งโครงสร้างระบบขนาดใหญ่นี้ไปยังที่ตั้งของโครงการต่างๆ
ทั้งในประเทศและต่างประเทศ
โรงงานสำเร็จรูปเป็นโครงสร้างขนาดใหญ่ประกอบไปด้วยระบบย่อยต่างๆ เช่น โครงสร้างเหล็ก
ระบบท่อ ภาชนะความดัน เครื่องจักร ระบบไฟฟ้า
ระบบควบคุมและอุปกรณ์การผลิตอื่นๆตามแต่ละประเภทของอุตสาหกรรม
ผลิตภัณฑ์โรงงานสำเร็จรูปส่วนใหญ่ถูกออกแบบมาเพื่องานก่อสร้างที่อยู่นอกชายฝั่งทะเล
แท่นขุดเจาะน้ำมันและก๊าซธรรมชาตินอกชายฝั่งทะเล
รวมไปถึงโครงการก่อสร้างอุตสาหกรรมขนาดใหญ่บนฝั่งทั่วไปที่มีข้อจำกัดในด้านสถานที่เพื่อการก่อสร้าง
หรือขาดแคลนแรงงานและมีต้นทุนแรงงานสูง หรือต้องการลดระยะเวลาและต้นทุนในการก่อสร้าง
หรือมีความจำเป็นอื่นๆที่ต้องลดปริมาณการทำงานในบริเวณที่ตั้งโครงการ เป็นต้น

4. งานแปรรูปผลิตภัณฑ์อื่นๆ (Other Steelwork)

นอกจากผลิตภัณฑ์หลัก 3 ประเภทข้างต้นแล้ว บริษัทยังให้บริการแปรรูปผลิตภัณฑ์เหล็กอื่นๆ
ที่ใช้ในอุตสาหกรรมต่างๆ เช่น ภาชนะความดัน (Pressure Vessel) ถัง (Tank)
ผลิตภัณฑ์หม้อกำเนิดไอน้ำประเภทต่างๆ (Boiler and HRSGs) เป็นต้น
โดยพิจารณาความเหมาะสมในเรื่องของ ขนาดโครงการ ระยะเวลาดำเนินงาน กำลังการผลิต
ประสิทธิภาพของเครื่องจักร และประสบการณ์ ความชำนาญของบุคคลากรในผลิตภัณฑ์แต่ละประเภท

-   การส่งเสริมการลงทุน

บริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

+-------------------------------------+----------+----------+----------+
| รายละเอียด                           |          |          |          |
+=====================================+==========+==========+==========+
| 1.  บัตรส่งเสริมเลขที่                   | 1        | 2800     | 2888     |
|                                     | 114/2542 | (2)/2555 | (2)/2555 |
+-------------------------------------+----------+----------+----------+
| 2.  วันที่ได้รับส่งเสริม                   | 31       | 6        | 17       |
|                                     | /03/2542 | /12/2555 | /12/2555 |
+-------------------------------------+----------+----------+----------+
| 3.  เพื่อส่งเสริมการลงทุนในกิจการ         | ผลิตงานแ  | ผลิตโคร   | ผลิตโคร   |
|                                     | ปรรูปโครง | งสร้างเหล | งสร้างเหล |
|                                     | สร้างเหล็ก | ็กซึ่งใช้ในง | ็กซึ่งใช้ในง |
|                                     |          | านก่อสร้าง | านก่อสร้าง |
+-------------------------------------+----------+----------+----------+
| 4.  สิทธิประโยชน์สำคัญที่ได้รับ             |          |          |          |
+-------------------------------------+----------+----------+----------+
|   4.1                               | 8 ปี      | 5 ปี      | 5 ปี      |
|   ได้รับยกเว้นภาษีเงินได้น                |          |          |          |
| ิติบุคคลสำหรับกำไรที่ได้จากการประกอบกิจการท |          |          |          |
| ี่ได้รับการส่งเสริมและได้รับยกเว้นไม่ต้องนำเงิน |          |          |          |
| ปันผลจากกิจการที่ได้รับการส่งเสริมซึ่งได้รับยกเ |          |          |          |
| ว้นภาษีเงินได้นิติบุคคลไปรวมคำนวณเพื่อเสียภาษี |          |          |          |
+-------------------------------------+----------+----------+----------+
|   4.2                               | ได้รับ     | ไม่ได้รับ   | ไม่ได้รับ   |
|   ได้รับลดหย่อนภาษีเงินได้นิติบุคคล          |          |          |          |
| สำหรับกิจการที่ได้รับการส่งเสริมในอัตราร้อยละ |          |          |          |
|   50 ของอัตราปกติ มีกำหนด 5            |          |          |          |
|   ปีนับจากวันที่พ้นกำหนดได้รับการยกเว้นภาษี   |          |          |          |
+-------------------------------------+----------+----------+----------+
|   4.3                               | ได้รับ     | ไม่ได้รับ   | ไม่ได้รับ   |
|   ได้รับ                              |          |          |          |
| อนุญาตให้หักเงินได้พึงประเมินเป็นจำนวนเท่ากับ |          |          |          |
|   ร้อยละห้าของรายได                   |          |          |          |
| ้ที่เพิ่มขึ้นจากปีก่อนจากการส่งออกเป็นระยะเวลา |          |          |          |
|   10 ปี                              |          |          |          |
+-------------------------------------+----------+----------+----------+
|   4.4                               | ได้รับ     | ได้รับ     | ได้รับ     |
|   ได้รับยกเว้นอากรขาเข้าสำ              |          |          |          |
| หรับเครื่องจักรตามที่คณะกรรมการพิจารณาอนุมัติ |          |          |          |
+-------------------------------------+----------+----------+----------+
|   4.5                               | ได้รับ     | ได้รับ     | ได้รับ     |
|   ได้รับยกเว้นอ                        |          |          |          |
| ากรขาเข้าสำหรับวัตถุดิบและวัสดุจำเป็นที่ต้องนำ | (สิ้นสุดวันที่ | (ยังไม่เริ่ม | (ยังไม่เริ่ม |
| เข้าจากต่างประเทศเพื่อใช้ในการผลิตเพื่อการส | 19/      | ใช้สิทธิ)   | ใช้สิทธิ)   |
| ่งออกเป็นระยะเวลาตามที่กำหนดนับตั้งแต่วันนำเ | 07/2558) |          |          |
| ข้าวันแรกและสามารถขอต่อระยะเวลาการยกเว |          |          |          |
| ้นอากรขาเข้าได้เมื่อครบกำหนดการได้รับยกเว้น |          |          |          |
+-------------------------------------+----------+----------+----------+
| 5.  วันที่เริ่มใช้สิทธิตามบัตรส่งเสริม         | 8        | 31       | 30       |
|                                     | /01/2544 | /07/2556 | /01/2556 |
+-------------------------------------+----------+----------+----------+

โครงสร้างรายได้ของบริษัทในปี 2554 - 2556 โดยแยกตามประเภทธุรกิจมีดังนี้

หน่วย: ล้านบาท

  -------------------------- ------------- ---------- -------- ---------- -------- ---------- --------
  รายได้                      ดำเนินการโดย   ปี 2554              ปี 2555              ปึ 2556     

                                                                                              

                                           มูลค่า       %        มูลค่า       %        มูลค่า       %

  1.งานแปรรูปโครงสร้างเหล็ก     บริษัท          119.13     7.96     126.02     3.76     0.31       0.01

  2. งานประกอบและเชื่อมท่อ      บริษัท          72.44      4.84     483.24     14.41    991.61     16.66

  3. งานประกอบโรงงานสำเร็จรูป  บริษัท          516.33     34.48    2,152.54   64.20    4,000.57   67.24

  4.                         บริษัท / STIT / 293.13     19.58    378.24     11.28    676.45     11.37
  รายได้จากการขายและบริการ¹⁾   STIT2011                                                         

  5. รายได้อื่น²⁾               บริษัท / STIT / 496.33     33.15    212.86     6.35     281.06     4.72
                             STIT2011 /                                                       
                             STPS                                                             

  รวม                                      1,497.36   100.00   3,352.90   100.00   5,950.00   100.00
  -------------------------- ------------- ---------- -------- ---------- -------- ---------- --------

หมายเหตุ: 1) รายได้จากการขายและบริการ ประกอบด้วย รายได้จากการผลิต,
การจำหน่ายและการให้เช่าเครื่องจักร รวมทั้งวัสดุและอุปกรณ์

งานก่อสร้าง

  2) รายได้อื่น ได้แก่ กำไรจากการขายเงินลงทุน กำไรจากอัตราแลกเปลี่ยน
  รายได้จากการโอนกลับต้นทุนที่ยังไม่เรียกชำระ รายได้ดอกเบี้ย กำไรจากการจำหน่ายทรัพย์สิน
  และรายได้จากการจำหน่ายเศษวัสดุ

-   การตลาดและการแข่งขัน

นโยบายและลักษณะการตลาดของผลิตภัณฑ์และบริการที่สำคัญ

กลยุทธ์การแข่งขัน

ในการแข่งขันกับตลาดทั้งในประเทศและต่างประเทศ
บริษัทกำหนดนโยบายการวางแผนการลงทุนเพื่อพัฒนาความสามารถในการผลิต
รวมทั้งพัฒนาบุคลากรเพื่อให้สอดคล้องกับสภาพการแข่งขันในปัจจุบัน
เนื่องจากโครงการส่วนใหญ่มักจะเป็นโครงการที่มีมูลค่าสูง
มีการออกแบบเพื่อใช้งานในแต่ละโครงการโดยเฉพาะ มีรูปแบบที่หลากหลาย ดังนั้น
กระบวนการผลิตของบริษัทจึงต้องมีการปรับเปลี่ยนตลอดเวลา
บุคลากรที่เกี่ยวข้องต้องเป็นช่างฝีมือที่มีความสามารถและมีความชำนาญสูงในด้านงานแปรรูปเหล็ก
อีกทั้งต้องมีการพัฒนาในเรื่องเทคโนโลยีสมัยใหม่ตลอดเวลาเพื่อให้สินค้าหรือบริการที่ได้มีคุณภาพและส่งมอบงานได้ทันเวลา
ซึ่งเป้าหมายดังกล่าวนับว่าเป็นกลยุทธ์ที่สำคัญในการแข่งขันในธุรกิจแปรรูปเหล็ก
จากประสบการณ์ที่ผ่านมากว่า 39 ปี บริษัทได้เสริมสร้างความสามารถในการแข่งขันดังนี้ คือ

1. คุณภาพของผลิตภัณฑ์และบริการที่ได้มาตรฐาน

ผลิตภัณฑ์ส่วนใหญ่ของบริษัทถูกนำไปใช้เป็นส่วนประกอบสำคัญสำหรับโครงการก่อสร้างขนาดใหญ่ประเภทต่างๆ
เช่น โรงไฟฟ้า โรงกลั่นน้ำมัน โรงแยกก๊าซ โรงงานปิโตรเคมี สะพาน
อาคารที่พักผู้โดยสารของสนามบินและในโรงงานอุตสาหกรรมขนาดใหญ่ เป็นต้น ดังนั้น
คุณภาพของผลิตภัณฑ์และบริการที่ได้มาตรฐานจึงมีความจำเป็นและสำคัญมาก
รวมถึงบริษัทให้ความสำคัญถึงความรับผิดชอบต่อสังคม
เนื่องจากหากผลิตภัณฑ์ไม่มีคุณภาพอาจก่อความเสียหายต่อส่วนรวมได้
นอกจากบริษัทจะมุ่งเน้นคุณภาพของงานให้ได้ตามมาตรฐานแล้ว
บริษัทยังให้ความสำคัญกับการบริการที่ดีให้กับลูกค้าและการส่งออกงานที่มีคุณภาพไปทั่วโลก
ทั้งนี้ผลิตภัณฑ์ของบริษัทได้รับการยอมรับจากสถาบันที่มีชื่อเสียงจากต่างประเทศหลายแห่ง
โดยมีรายละเอียดดังนี้ คือ

  1. ประกาศนียบัตรรับรองมาตรฐานการผลิต ISO 9001 : 2008
  สำหรับงานผลิตโครงสร้างเหล็กและงานประกอบท่อ (ไม่รวมการออกแบบ) ตั้งแต่ปี 2552
  จนถึงปัจจุบัน

  2. ประกาศนียบัตร JSA Grade “H” – (Japan Steel Structure Appraisal
  Center) จากสมาพันธ์ผู้ก่อสร้างโครงสร้างเหล็กแห่งประเทศญี่ปุ่น (Japan Steel
  Structure Appraisal Center, Ltd.)
  ซึ่งทำให้บริษัทสามารถส่งออกงานโครงสร้างเหล็กไปยังประเทศญี่ปุ่นได้

  3. ประกาศนียบัตรรับรองมาตรฐานการผลิต ISO3834-2 ท่อ
  ซึ่งเป็นการรับรองมาตรฐานงานเชื่อมโลหะในระดับสากล

การที่บริษัทได้รับการรับรองคุณภาพในสินค้าและบริการ
ทำให้บริษัทได้รับความเชื่อถือและไว้วางใจจากลูกค้า
รวมทั้งช่วยยกระดับให้บริษัทสามารถแข่งขันในระดับสากลได้มากยิ่งขึ้น

นอกจากนี้ทางบริษัทยังให้ความสำคัญกับความปลอดภัยในการทำงานควบคู่ไปกับคุณภาพผลิตภัณฑ์อีกด้วย
ซึ่งสอดคล้องกับความต้องการของลูกค้าส่วนใหญ่ทั้งในประเทศและต่างประเทศที่ให้ความสำคัญในเรื่องระบบความปลอดภัยในการทำงานมากขึ้น
ทั้งนี้บริษัทตั้งเป้าหมายที่จะพัฒนา
ปรับปรุงและลดการเกิดอุบัติเหตุที่เกิดขึ้นจากการทำงานให้น้อยลงในทุกๆ ปี
โดยบริษัทจะต้องรักษาสถิติจำนวนชั่วโมงการทำงานโดยปราศจากอุบัติเหตุถึงขั้นหยุดงานให้อยู่ในเกณฑ์ที่ดี
และเป็นที่ยอมรับของลูกค้า

2. กำลังการผลิตสูง

บริษัทสามารถออกแบบและผลิตงานเหล็กตามความต้องการของลูกค้าได้หลากหลายรูปแบบด้วยกำลังการผลิตที่สูงประมาณ
100,000 – 115,000 ตันต่อปี
และมีเครื่องมือเครื่องจักรที่ใช้ในการผลิตอย่างเพียงพอและเหมาะสม
ทำให้บริษัทมีความสามารถในการรับงานโครงการขนาดใหญ่ได้ ปัจจุบันโรงงานของบริษัทมีดังนี้

1) โรงงานชลบุรี ตั้งอยู่ที่ เลขที่ 69 หมู่ 3 แขวงคลองตำหรุ อำเภอเมือง จังหวัดชลบุรี มีพื้นที่
56 ไร่

  2) โรงงานระยอง ตั้งอยู่ที่ เลขที่ 45/10 หมู่ 4 ถนนบ้านล่าง-หนองบอน แขวงนิคมพัฒนา
  กิ่งอำเภอนิคมพัฒนา จังหวัดระยอง มีพื้นที่ 48 ไร่

  3) โรงงานศรีราชา ตั้งอยู่ที่ เลขที่ 389/34 หมู่ 4 ตำบลหนองขาม อำเภอศรีราชา
  จังหวัดชลบุรี มีพื้นที่ 51 ไร่

  4) โรงประกอบท่าเรือแหลมฉบัง ตั้งอยู่ที่ เลขที่ 48/1 หมู่ 3 ตำบลทุ่งสุขลา อำเภอศรีราชา
  จังหวัดชลบุรี มีพื้นที่ 191 ไร่

ในขณะนี้ บริษัทฯกำลังขยายกำลังการประกอบโมดูล โดยตั้งโรงประกอบโมดูลที่บริเวณอ.สัตหีบ
จ.ชลบุรี โดยมีกำลังการผลิต 10,000-15,000 ตันต่อปี
และจะสามารถเริ่มดำเนินโครงการได้ประมาณกลางปี 2557 เป็นต้นไป
และยังมีแผนการก่อสร้างโรงงานเพื่อใช้แปรรูปโครงสร้างเหล็กและงานประกอบท่อที่ อำเภอสัตหีบ
โดยมีกำลังการผลิตรวม 40,000 – 50,000 ตันต่อปี ทั้งนี้
ขึ้นอยู่กับโอกาสในการได้รับงานโครงการในอนาคตที่เหมาะสมกับการลงทุนในเวลาที่เหมาะสมต่อไป

นอกจากนั้น บริษัทฯ ยังสามารถขยายกำลังการผลิตได้อีก โดยการไปทำงานก่อสร้าง ณ
ที่ตั้งของโครงการนั้นๆ หรือโดยการเช่าโรงงานเพื่อรับงานเพิ่มเติมเป็นครั้งคราว

3. ทำเลที่ตั้งโรงงานเหมาะสม

บริษัทมีสถานที่ตั้งโรงงานที่อยู่ในบริเวณใกล้กับเขตอุตสาหกรรมและท่าเรือน้ำลึกในเขตจังหวัดชลบุรีและจังหวัดระยอง
ทำให้บริษัทมีต้นทุนต่ำในการขนส่งชิ้นงานจากโรงงานไปยังสถานที่ตั้งของโครงการก่อสร้างต่างๆ
และที่สำคัญ คือ บริษัทมีมีพื้นที่งานประกอบโมดูลในบริเวณท่าเรือแหลมฉบัง
สามารถดำเนินการขนสิ่งชิ้นงานโครงสร้างเหล็กขนาดใหญ่เพื่อส่งออกไปยังต่างประเทศได้อย่างมีประสิทธิภาพ
อีกทั้งอยู่ในแหล่งที่มีแรงงานฝีมือที่จะสนับสนุนงานโครงการขนาดใหญ่ของบริษัทได้เป็นอย่างดี

4. เทคโนโลยี

  บริษัทมีโรงงาน เครื่องมือ เครื่องจักรและอุปกรณ์ที่ทันสมัย
  ตลอดจนการนำซอฟแวร์ด้านการออกแบบ เขียนแบบ และการผลิต
  เพื่อช่วยในการทำงานให้มีประสิทธิภาพมากยิ่งขึ้น โดยเริ่มจากการออกแบบ การเขียนแบบ
  การวัดขนาด การตัดและการเจาะรู
  ทำให้ช่วยลดระยะเวลาในการทำงานและมีความผิดพลาดน้อยลง
  รวมทั้งมีการดูแลเครื่องจักรให้มีประสิทธิภาพที่ดีอยู่เสมอ
  นอกจากนี้ยังมีการพัฒนาโปรแกรมเพื่อการควบคุมงานโครงการทั้งระบบตั้งแต่ข้อมูลงานแบบ
  วัตถุดิบ การผลิตและก่อสร้าง การตรวจสอบ จนถึงการส่งมอบให้กับลูกค้า
  ซึ่งทำให้มีการประสานงานทั้งภายในและภายนอกเป็นไปตามระบบฐานข้อมูลของบริษัทที่สมบูรณ์แบบสามารถใช้ในการตัดสินใจได้อย่างมีประสิทธิภาพ

5. ฐานลูกค้าเดิม

บริษัทมีฐานลูกค้าเดิมที่ได้มีการดำเนินธุรกิจร่วมกันมาอย่างต่อเนื่องจากอดีตจนถึงปัจจุบัน
ซึ่งถือเป็นส่วนสนับสนุนทางการตลาดที่สำคัญอีกอย่างหนึ่งที่ทำให้บริษัทได้รับงานอย่างต่อเนื่องซึ่งลูกค้าดังกล่าว
ได้แก่ JGC Corporation, Kellogg Brown & Root (KBR), Chiyoda Corporation,
Bechtel International Inc., Foster Wheeler International Corporation,
Woodside Burrup Pty, , Mitsubishi Heavy Industries, Taisei Corporation,
Obayashi Corporation เป็นต้น

ลักษณะลูกค้าและกลุ่มลูกค้าเป้าหมาย

ลูกค้าของบริษัทแบ่งออกได้เป็น 2 กลุ่มหลัก โดยลูกค้าทั้ง 2 กลุ่มหลัก
เป็นลูกค้าที่มีที่ตั้งในประเทศและลูกค้าที่มีที่ตั้งในต่างประเทศ ซึ่งสัดส่วนของกลุ่มลูกค้าทั้ง 2
กลุ่มดังกล่าว จะแตกต่างกันในแต่ละปี ขึ้นอยู่กับการรับงานของบริษัทในช่วงนั้น
โดยลูกค้าหลักของบริษัท แบ่งเป็นดังนี้

1)  ผู้รับเหมาหลักเป็นลูกค้าภาคเอกชนที่มีทั้งในประเทศและต่างประเทศที่เป็นผู้ประกอบธุรกิจรับเหมาก่อสร้างรายใหญ่ที่รับงานโครงการทั้งหมดจากเจ้าของโครงการและแบ่งส่วนงานประเภทต่างๆ
    ให้กับบริษัทผู้รับเหมารองต่อไป โดยบริษัทได้รับการยอมรับจากลูกค้าที่เป็นผู้รับเหมาหลัก
    ทำให้บริษัทได้รับงานอย่างต่อเนื่อง ลูกค้าในกลุ่มนี้ได้แก่ JGC Corporation, Kellogg
    Brown & Root (KBR), Chiyoda Corporation, Bechtel International Inc.,
    Foster Wheeler International Corporation, Mitsubishi Heavy
    Industries, Taisei Corporation, Obayashi Corporation, Foster Wheeler
    Energy Limited, JFE Engineering เป็นต้น

2) เจ้าของโครงการ ประกอบด้วย ลูกค้าภาคเอกชน ได้แก่
ผู้ประกอบกิจการในอุตสาหกรรมที่มีการขยายการลงทุนและมีการก่อสร้าง โดยเฉพาะโรงไฟฟ้า
สนามบิน โรงกลั่นน้ำมันและโรงงานอุตสาหกรรมต่างๆ ซึ่งเป็นลูกค้าหลักของบริษัทฯ

การจำหน่ายและช่องทางการจัดจำหน่าย

บริษัทมีฝ่ายการตลาดและประมาณราคาของ ซึ่งจะทำหน้าที่ติดต่อกับลูกค้าโดยตรง เมื่อบริษัททราบว่า
ลูกค้าต้องการเปิดการประมูลงานทั้งจากการติดต่อจากลูกค้าโดยตรง หรือจากผู้รับเหมาหลัก
หรือบริษัทมีความสนใจเข้าร่วมประมูลงาน
ฝ่ายการตลาดและประมาณราคาจะติดต่อกับลูกค้าเพื่อขอรับเอกสารที่เกี่ยวข้อง เช่น แบบโครงสร้าง
และข้อกำหนดต่างๆ จะทำการประเมินปริมาณงาน
และประเมินราคาเพื่อเข้าร่วมประมูลงานจากการติดต่อกับลูกค้าโดยตรง

จากที่กล่าวมาข้างต้น
บริษัทสามารถสรุปช่องทางการจัดจำหน่ายหรือช่องทางการติดต่อรับงานจากลูกค้าได้ดังนี้

1) ลูกค้าเก่าที่ให้ความเชื่อถือในชื่อเสียงและคุณภาพของบริษัท
ซึ่งการรับงานจากลูกค้าเก่านั้นมีความสำคัญต่อบริษัทมาก
เนื่องจากแสดงให้เห็นว่าลูกค้าพึงพอใจในผลงานของบริษัท ซึ่งช่วยให้บริษัทได้รับงานอย่างต่อเนื่อง
อีกทั้งยังแนะนำต่อไปยังลูกค้าใหม่อีกด้วย ลูกค้าเก่าของบริษัทประกอบด้วย เจ้าของโครงการได้แก่
โรงกลั่นน้ำมัน โรงไฟฟ้า โรงแยกก๊าซ และโรงงานปิโตรเคมีต่างๆ และผู้รับเหมาหลัก (Main
Contractors) ได้แก่ Foster Wheeler International Corporation, Foster
Wheeler Energy Limited, Bechtel International Inc., Mitsubishi Heavy
Industries (MHI), Taisei Corporation, Obayashi Corporation, JGC
Corporation, Chiyoda Corporation, Toyo Engineering Corporation, JFE
Engineering, SK Engineering and Construction เป็นต้น

2) ลูกค้ารายใหม่ ซึ่งอาจมาจากการได้รับการแนะนำจากลูกค้าเก่า
การแนะนำจากบริษัทที่ปรึกษาหรือการผ่านเข้ามาทาง Web Site ของบริษัท

3) บริษัทย่อย บริษัทร่วมและบริษัทที่เกี่ยวข้อง
เนื่องจากบริษัทย่อยและบริษัทร่วมเป็นบริษัทที่ประกอบธุรกิจที่ต่อเนื่องกับบริษัท
จึงมีส่วนช่วยสนับสนุนในการหาลูกค้าให้แก่บริษัท

4) ตัวแทนการตลาดในต่างประเทศ
ซึ่งเป็นบริษัทหรือบุคคลที่มีโครงข่ายความสัมพันธ์กับผู้รับเหมาหลักในต่างประเทศ

5) ตัวแทนหน่วยงานราชการในต่างประเทศ ซึ่งเป็นหน่วยงานที่แนะนำบริษัท
ให้กับนักลงทุนในต่างประเทศ

สัดส่วนการจำหน่ายในประเทศและต่างประเทศ

ในปี 2556 งานที่บริษัทฯได้รับ เป็นงานที่รับจ้างผลิตเพื่อติดตั้งในต่างประเทศทั้งหมด
โดยไม่ได้รับงานในประเทศ ในขณะที่ปี 2557
คาดว่ายังคงเป็นงานรับจ้างผลิตเพื่อติดตั้งในต่างประเทศทั้งหมดเช่นเดียวกัน

ภาวะการแข่งขัน

สภาพการแข่งขันในอุตสาหกรรม

1.1) ตลาดในประเทศ:
การแข่งขันในอุตสาหกรรมแปรรูปโครงสร้างเหล็กส่วนใหญ่มักจะเป็นการแข่งขันกันในกลุ่มของผู้ประกอบการในประเทศ
เนื่องจากการนำเข้าผลิตภัณฑ์เหล็กที่แปรรูปเป็นชิ้นส่วนสำเร็จรูปแล้วนำมาประกอบติดตั้งในไทยนั้นไม่คุ้มกับการลงทุน
เพราะผลิตภัณฑ์ที่นำเข้าจากต่างประเทศจะมีราคาสูงกว่า อีกทั้งยังต้องเสียค่าขนส่งเพิ่ม
รวมไปถึงการถูกจำกัดโดยมาตรฐานอุตสาหกรรมที่ถูกกำหนดใช้ภายในประเทศ
โดยสำนักงานมาตรฐานอุตสาหกรรม (สมอ.)
ทำให้การแข่งขันจากคู่แข่งในต่างประเทศมีน้อยและโรงงานแปรรูปเหล็กที่มีกำลังผลิตสูงในประเทศขณะนี้มีเพียง
7 โรงงานที่มีขนาดกำลังการผลิตเกิน 10,000 ตันต่อปี

1.2) ตลาดต่างประเทศ:
สำหรับตลาดต่างประเทศจะเป็นการแข่งขันกับผู้ประกอบการในประเทศนั้นๆที่เป็นที่ตั้งโครงการและแข่งขันกับประเทศแถบเอเชียอาคเนย์ซึ่งเป็นผู้ส่งออกเช่นกัน
การแข่งขันส่วนใหญ่เป็นด้านคุณภาพและความรวดเร็วในการส่งมอบเป็นหลัก
มีการแข่งขันด้านราคาในบางโครงการ

สถานภาพและศักยภาพในการแข่งขัน

บริษัทมีข้อได้เปรียบในด้านขนาดกำลังการผลิตที่สูงถึง 100,000 – 115,000 ตันต่อปี
ซึ่งถือเป็นกำลังการผลิตที่สูงที่สุดในประเทศรายหนึ่ง
และบริษัทมีพื้นที่งานประกอบโมดูลในบริเวณท่าเรือแหลมฉบัง
สามารถดำเนินการขนส่งชิ้นงานโครงสร้างเหล็กขนาดใหญ่เพื่อส่งออกไปยังต่างประเทศได้อย่างมีประสิทธิภาพ
ทำให้บริษัทสามารถรองรับงานทั้งตลาดในประเทศและตลาดต่างประเทศที่เป็นโครงการขนาดใหญ่ได้
เมื่อเทียบกับคู่แข่งในประเทศแล้ว ถือว่ามีความได้เปรียบในการแข่งขันสูง อีกทั้งบริษัท
ได้รับใบรับรองคุณภาพผลิตภัณฑ์ มาตรฐาน ISO 9001 : 2008 มาตรฐาน JSA Grade “H”
และมาตรฐานการผลิต ISO3834-2 สำหรับงานเชื่อมท่อ มีบุคลากรที่มีประสบการณ์สูง
ทำให้บริษัทมีชื่อเสียงเป็นที่ยอมรับในผลงานจากลูกค้า โดยเฉพาะในประเทศแถบออสเตรเลีย และ
ญี่ปุ่น และทำให้มีโอกาสในการรับงานโครงการขนาดใหญ่มากยิ่งขึ้น

นอกจากนี้ บริษัทยังเป็นผู้นำด้านการส่งออกโครงสร้างเหล็กไปยังประเทศต่างๆ
ตามความต้องการของลูกค้า โดยได้รับสิทธิประโยชน์ต่างๆ จากภาครัฐ อาทิเช่น
สิทธิประโยชน์ที่ได้รับจากคณะกรรมการส่งเสริมการลงทุน
ในการได้รับการยกเว้นภาษีเงินได้นิติบุคคล
การยกเว้นอากรขาเข้าและภาษีมูลค่าเพิ่มสำหรับการนำเข้าวัตถุดิบเพื่อผลิตและส่งออก
ซึ่งเป็นการสนับสนุนการส่งออกและเป็นข้อได้เปรียบที่สำคัญของบริษัทที่สามารถแข่งขันกับคู่แข่งต่างประเทศได้

จำนวนคู่แข่งและชื่อคู่แข่ง

การแข่งขันในอุตสาหกรรมแปรรูปโครงสร้างเหล็กอยู่ในระดับปานกลาง
เนื่องจากในปัจจุบันมูลค่าการลงทุนของอุตสาหกรรมพลังงาน และปิโตรเคมี มีค่อนข้างสูง
ทำให้ปริมาณงานแปรรูปโครงสร้างเหล็กเพื่อใช้ในโรงงานผลิตไฟฟ้า โรงงานกลั่นน้ำมัน
โรงงานปิโตรเคมี และงานนอกชายฝั่ง มีปริมาณงานแปรรูปจำนวนมาก
แต่มีการแข่งขันในด้านคุณภาพ ความปลอดภัย และการส่งมอบงานที่ตรงเวลา
และอาจมีการแข่งขันด้านราคาในบางโครงการ

ในอุตสาหกรรมแปรรูปโครงสร้างเหล็กซึ่งใช้ในการก่อสร้างหรือติดตั้งนั้น
บริษัทมีคู่แข่งภายในประเทศที่ประกอบธุรกิจผลิตโครงสร้างเหล็ก ได้แก่ บริษัท ไทย เฮอร์ริค
จำกัด, บริษัท เอ็ม.ซี.เอส.สตีล จำกัด (มหาชน), บริษัท ไทย-สแกนดิค สตีล จำกัด, บริษัท
ยูโรเทค เอ็นจิเนียริ่ง อินเตอร์เนชั่นแนล จำกัด, บริษัท วิศวกิจพัฒนา จำกัด และ บริษัท
วัฒนไพศาลเอ็นยิเนียริ่ง จำกัด เป็นต้น

ส่วนอุตสาหกรรมแปรรูปโรงงานสำเร็จรูป (Module) นั้น
มีบริษัทในประเทศไทยที่ประกอบธุรกิจประเภทใกล้เคียงกันนี้ 2 บริษัท คือ บริษัท ไทยนิปปอน สตีล
เอ็นจิเนียริ่ง แอนด์ คอนสตรัคชั่นคอร์ปอเรชั่น จำกัด และบริษัท ซียูอีแอล จำกัด ดังนั้น
คู่แข่งส่วนใหญ่ของบริษัทเป็นผู้ประกอบการในต่างประเทศซึ่งอยู่ในแถบเอเชีย ได้แก่
ประเทศมาเลเซีย ประเทศอินโดนีเซีย ประเทศเกาหลี และประเทศจีน

สำหรับงานประกอบและเชื่อมท่อนั้น ผู้ประกอบการธุรกิจนี้ในเมืองไทยส่วนใหญ่
จะดำเนินงานในโครงการที่อยู่ในประเทศไทย หรือหากมีการส่งออก ก็จะมีปริมาณน้อย
แตกต่างกับบริษัท ซึ่งมุ่งเน้นการส่งออกไปให้กับโครงการขนาดใหญ่ในต่างประเทศเป็นหลัก

แนวโน้มภาวะอุตสาหกรรมและสภาพการแข่งขันในอนาคต

เศรษฐกิจและอุตสาหกรรมก่อสร้างในประเทศออสเตรเลียที่เป็นตลาดหลักของบริษัทในปี 2556
ที่ผ่านมา ยังมีการขยายตัวบ้างแต่มีแนวโน้มที่จะชะลอตัวในปี 2557 เนื่องจากการก่อสร้างโครงการ
Oil & Gas ขนาดใหญ่หลายโครงการเริ่มแล้วเสร็จ
ดังนั้นบริษัทฯจึงขยายเป้าหมายหลักไปยังประเทศอื่นๆ ที่กำลังมีการก่อสร้างโครงการ Oil & Gas
ขนาดใหญ่ โดยระหว่างปี 2556 ได้เข้าร่วมประมูลงานในโครงการสร้าง LNG Plant
ในหลายประเทศ และอยู่ระหว่างรอผลการประมูล
สำหรับเศรษฐกิจและอุตสาหกรรมก่อสร้างในประเทศญี่ปุ่น ซึ่งเป็นตลาดรองของบริษัท ในปี 2556
ยังคงทรงตัวและจะเริ่มมีการขยายตัวในปี 2557
เนื่องจากจะมีโครงการก่อสร้างสนามกีฬาขนาดใหญ่
รวมทั้งงานก่อสร้างอื่นๆเพื่อรองรับการแข่งขันกีฬาโอลิมปิคที่ประเทศญี่ปุ่นจะเป็นเจ้าภาพในปี 2563

ธุรกิจของบริษัทในปี 2557 มีแนวโน้มขยายตัวมาก
เนื่องจากเป็นช่วงเวลาดำเนินการก่อสร้างของโครงการขนาดใหญ่ที่บริษัทได้ทำสัญญาการก่อสร้างไว้แล้ว
รวมทั้งอาจจะมีการเริ่มโครงการใหม่หากบริษัทฯชนะการประมูล

สำหรับแนวโน้มในการดำเนินธุรกิจในอนาคต นอกจากบริษัทฯ
จะยังคงให้บริการงานด้านการแปรรูปและติดตั้งโครงสร้างเหล็ก ท่อ และโรงงานสำเร็จรูป
(Module) ที่มีมูลค่าเพิ่มสูง บริษัทฯ ยังมุ่งการขยายงานไปสู่แท่นผลิตนอกชายฝั่ง (Offshore
Platform) ซึ่งมีความต้องการเพิ่มมากขึ้น ตามการขยายตัวของอุตสาหกรรมที่เกี่ยวข้องกับพลังงาน
และยังมุ่งขยายตัวเพื่อรับงานออกแบบทางวิศวกรรมที่เกี่ยวข้องเพิ่มมากขึ้นอีกด้วย ทั้งนี้
ขึ้นอยู่กับโอกาสการรับงานโครงการในอนาคต

-   การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์

  กำลังการผลิต

ตั้งแต่ปี 2552 เป็นต้นมา บริษัทมีฐานการผลิตหลักรวม 4 แห่ง ได้แก่ โรงงานที่จังหวัดชลบุรี
และโรงงานที่จังหวัดระยอง ซึ่งมีกำลังการผลิตโครงสร้างเหล็ก ระบบท่อ และโรงงานสำเร็จรูป
(Module) รวมทั้งสิ้นสูงสุดประมาณ 115,000 ตัน/ปี
(ทั้งนี้ขึ้นอยู่กับขนาดของงานชิ้นงานและพื้นที่ในการทำงาน) โดยในปี 2556
บริษัทมีอัตราการใช้กำลังการผลิตที่ ร้อยละ 70 ของกำลังการผลิตรวมของบริษัท

  ขั้นตอนการผลิต

หลังจากที่บริษัทได้มีการเซ็นสัญญากับลูกค้าเรียบร้อยแล้ว บริษัทจะดำเนินการเริ่มงาน
โดยเริ่มตั้งแต่งานวิศวกรรม คือ
การนำแบบที่ได้รับจากลูกค้ามาทำแบบรายละเอียดเพื่อนำไปใช้ในขั้นตอนการผลิตชิ้นงานโดยใช้โปรแกรมคอมพิวเตอร์ด้านวิศวกรรม

ทางแผนกผลิตจะดำเนินการวางแผนการผลิต ประกอบด้วย การจัดหาวัตถุดิบหลัก ซึ่งได้แก่ เหล็ก
ลวดเชื่อม สี และวัสดุสิ้นเปลืองอื่นๆ เป็นต้น
และการประสานงานกับลูกค้าในการรับวัสดุที่จัดหาโดยลูกค้า
การจัดหาแรงงานเพื่อดำเนินการผลิตตามแผนงานวิศวกร
ตลอดจนการจัดทำงบประมาณเพื่อใช้ในการควบคุมต้นทุนของงาน
และการติดต่อประสานงานกับลูกค้าอยู่ตลอดเวลา

ขั้นตอนการผลิตนั้นจะเริ่มจากการนำวัตถุดิบเหล็กมาตัด เจาะ ประกอบ
เชื่อมและขั้นตอนสุดท้ายในการเคลือบผิวชิ้นงาน
โดยแต่ละขั้นตอนจะต้องใช้ประสบการณ์ของช่างมีฝีมือซึ่งบริษัทมีอยู่เป็นจำนวนมากเพื่อให้ชิ้นงานเสร็จได้ทันเวลาและมีข้อผิดพลาดน้อยที่สุด
โดยขั้นตอนการผลิตนี้จะต้องอยู่ภายใต้การควบคุมคุณภาพของแผนกผลิตและแผนกตรวจสอบคุณภาพที่ต้องประสานงานกันตลอดเวลาและต้องบริหารคุณภาพของผลิตภัณฑ์ให้ได้ตามมาตรฐานต่างๆ
ซึ่งได้กล่าวรายละเอียดไว้แล้วในหัวข้อตลาดและภาวะการแข่งขัน

  นโยบายการผลิต

บริษัทฯมีนโยบายการผลิตสินค้าให้ได้คุณภาพตามมาตรฐานที่ลูกค้ากำหนดและต้องส่งมอบให้ตรงตามกำหนดการที่สัญญาไว้กับลูกค้าด้วย
ตลอดจนการคำนึงถึงความปลอดภัยของพนักงานซึ่งเป็นสิ่งสำคัญควบคู่ไปกับการผลิตที่มีประสิทธิภาพ
ทั้งนี้ทีมวิศวกรซึ่งเป็นผู้บริหารโครงการยังต้องควบคุมต้นทุนของการผลิตให้อยู่ภายใต้งบประมาณที่ประมาณการไว้ก่อนเริ่มการผลิตด้วย

การจัดหาวัตถุดิบเพื่อจำหน่าย

เนื่องจากกิจการของบริษัท คือ การแปรรูปโครงสร้างเหล็ก ดังนั้น วัตถุดิบหลักร้อยละ 85
ของวัตถุดิบทั้งหมด คือ เหล็ก ซึ่งได้แก่ เหล็กแผ่น (Steel Plate)
เหล็กรูปพรรณหรือเหล็กโครงสร้าง (Steel Section) และท่อเหล็กและอุปกรณ์ (Pipe &
Fitting) นอกจากนี้วัตถุดิบอื่นที่เป็นส่วนประกอบที่สำคัญอีกร้อยละ 15 ของวัตถุดิบทั้งหมด ได้แก่
สายไฟและอุปกรณ์ในงานไฟฟ้า ฉนวน เหล็กตะแกรง อุปกรณ์ยึดต่างๆ เช่น สกรู น็อต เป็นต้น

ในการพิจารณาจัดหาวัตถุดิบสำหรับใช้เป็นส่วนประกอบของผลิตภัณฑ์นั้น
จะเริ่มต้นตั้งแต่ในขั้นตอนของการเสนอราคางานของบริษัท คือ
ก่อนที่จะมีการตกลงเซ็นสัญญากับลูกค้าจะมีการเจรจาตกลงกันในเรื่องขอบข่ายของการจัดหาวัตถุดิบ
โดยแบ่งออกเป็น 2 กรณีดังนี้

1.  กรณีที่ลูกค้าเป็นผู้จัดหาวัตถุดิบหลัก ซึ่งได้แก่ เหล็กแผ่น เหล็กรูปพรรณ และท่อเหล็กและอุปกรณ์
    บริษัทจะดำเนินการเพียงการจัดการตรวจรับ นำไปใช้และแจ้งยอดคงเหลือให้กับลูกค้าเท่านั้น
    รวมถึงปฏิบัติตามสิทธิประโยชน์ของคณะกรรมการส่งเสริมการลงทุน

2.  กรณีที่บริษัทเป็นผู้จัดหาวัตถุดิบหลักเอง บริษัทจะมีการสอบราคาเบื้องต้นจากผู้ขาย
    (Supplier) เพื่อใช้ในการกำหนดราคาขายของผลิตภัณฑ์ของแต่ละโครงการ
    เมื่อเซ็นสัญญาและเริ่มดำเนินงานดังกล่าว บริษัทจะทำการวางแผนการจัดหาวัตถุดิบ
    โดยจัดทำงบประมาณโครงการ ซึ่งมีรายการงบประมาณการจัดซื้อวัตถุดิบต่างๆ
    มีการสอบราคาวัตถุดิบจากผู้ผลิตหรือตัวแทนจำหน่ายทั้งภายในและต่างประเทศเพื่อเปรียบเทียบราคา
    อย่างน้อย 3 ราย ระยะเวลาการส่งมอบและเงื่อนไขต่างๆ
    รวมถึงเกรดคุณภาพหรือที่มาของแหล่งผลิตตามข้อกำหนดของลูกค้าในบางโครงการที่ระบุมา
    เพื่อทำการคัดเลือกผู้ขายและออกใบสั่งจ้าง
    ซึ่งบริษัทอาจจะพิจารณาทำสัญญาการสั่งซื้อทั้งโครงการกับผู้ขายเพียง 1-2 ราย
    เพื่อลดความเสี่ยงในด้านราคาที่อาจจะมีการเปลี่ยนแปลงตามราคาตลาดและเพื่อให้ได้วัตถุดิบมาอย่างต่อเนื่องทันแก่การใช้งานและเป็นไปตามแผนการผลิต

 

 จำนวนผู้จำหน่ายวัตถุดิบ

  วัตถุดิบหลักของบริษัท มีรายละเอียดดังนี้

1.  เหล็กแผ่น (Hot Rolled Steel Plate) คือ
    เหล็กกล้าที่มีส่วนประกอบทางเคมีตามมาตรฐานผลิตภัณฑ์อุตสาหกรรมและรีดเป็นแผ่นขณะร้อนเพื่อใช้สำหรับโครงสร้างเชื่อมประกอบและโครงสร้างทั่วไป
    เช่น อาคาร สะพาน เรือ ถังเก็บน้ำมัน ภาชนะความดันและโครงสร้างอื่นๆ แบ่งออกเป็น 4
    ชนิด คือ เหล็กแผ่นม้วน เหล็กแผ่นแถบ เหล็กแผ่นหนาและเหล็กแผ่นบาง
    โดยมีผู้ผลิตเหล็กประเภทนี้ในประเทศหลักๆจำนวนประมาณ 5 ราย
    มีกำลังการผลิตรวมกันปีละประมาณ 8.4 ล้านตัน และมีผู้ผลิตต่างประเทศอีกหลายราย ได้แก่
    ประเทศญี่ปุ่น เกาหลี จีน และประเทศในแถบทวีปยุโรป

2.  เหล็กรูปพรรณหรือเหล็กโครงสร้าง (Steel Section) คือ
    เหล็กที่ผลิตออกมามีหน้าตัดเป็นรูปลักษณะต่างๆ เพื่อใช้ในงานก่อสร้าง
    แบ่งตามกรรมวิธีการผลิตได้ 2 ชนิด คือ เหล็กรูปพรรณชนิดรีดร้อน (Hot Rolled) ได้แก่
    เหล็กหน้าตัดรูปตัว I, H, T, U, L เป็นต้น และเหล็กรูปพรรณชนิดรีดเย็น (Cold
    Rolled) ได้แก่ เหล็กหน้าตัดรูปตัว C โดยมีผู้ผลิตเหล็กประเภทนี้ในประเทศหลักๆ
    จำนวนประมาณ 6 ราย มีกำลังการผลิตรวมกันปีละประมาณ 1.7 ล้านตันเศษ
    และมีผู้ผลิตต่างประเทศอีกหลายราย ได้แก่ ประเทศญี่ปุ่น เกาหลี จีน
    และประเทศในแถบทวีปยุโรป

3.  ท่อเหล็กและอุปกรณ์ (Steel Pipe & Fitting) ได้แก่ ท่อกลม และท่อสี่เหลี่ยม รวมทั้ง
    ข้อต่อต่างๆ เช่น ข้องอ 90 องศา ข้องอ 45 องศา ข้อต่อสามทาง ข้อลด หน้าแปลน
    (Flange) เป็นต้น โดยท่อเหล็กที่บริษัทฯใช้ ส่วนใหญ่เป็นท่อนำเข้าที่ซื้อผ่านตัวแทนในประเทศ
    เนื่องจากเป็นท่อทนแรงดันและต้องใช้ท่อเหล็กเกรดคุณภาพต่างประเทศเป็นส่วนใหญ่ตามข้อกำหนดจากลูกค้า

  สำหรับบริษัทผู้ผลิตหรือตัวแทนจำหน่ายรายหลักๆ ที่บริษัทสั่งซื้อวัตถุดิบ มีดังนี้

+-------------------------+----------+------------------+-------------+
| ชื่อ                      | ประเทศ   | ประเภทวัตถุดิบ      | ร           |
|                         |          |                  | ะยะเวลาที่ติดต |
|                         |          | ที่จัดจำหน่าย        | ่อกับบริษัท (ปี) |
+-------------------------+----------+------------------+-------------+
| 1. Mitsui & Co., Ltd.   | ไทย/ญี่ปุ่น  | เหล็กแ            | มากกว่า 15 ปี |
|                         |          | ผ่น และเหล็กรูปพรรณ |             |
| 2. เหล็กสยามยามาโตะ      | ไทย      |                  | มากกว่า 10 ปี |
|                         |          | เหล็กรูปพรรณ       |             |
| 3. สหวิริยา เพลทมิล        | ไทย      |                  | มากกว่า 10 ปี |
|                         |          | เหล็กแผ่น          |             |
| 4. แอลพีเอ็นเพลทมิล        | ไทย      |                  | มากกว่า 10 ปี |
|                         |          | เหล็กแผ่น          |             |
| 5. เหล็กสยามพานิชย์        | ไทย      |                  | มากกว่า 10 ปี |
|                         |          | เหล็กแ            |             |
| 6. เอสเอ ปิโตรเทค        | ไทย      | ผ่น และเหล็กรูปพรรณ | มากกว่า 10 ปี |
|                         |          |                  |             |
| 7. สามชัย สตีล            | ไทย      | เหล              | มากกว่า 5 ปี  |
|                         |          | ็กแผ่น เหล็กรูปพรรณ  |             |
| 8. ค้าเหล็กไทย            | ไทย      |                  | มากกว่า 5 ปี  |
|                         |          | ท่อและอุปกรณ์       |             |
| 9. ตัวแทนจำหน่ายอื่น ได้แก่   | ไทย      |                  | มากกว่า 10 ปี |
|                         |          | ท่อ               |             |
| ไทยเมทอลอิมปอร์ต อุดมโลหะก |          |                  |             |
| ิจ และ เชื้อไพบูลย์สตีล เป็นต้น |          | เหล              |             |
|                         |          | ็กแผ่น เหล็กรูปพรรณ  |             |
|                         |          |                  |             |
|                         |          | และท่อ            |             |
+-------------------------+----------+------------------+-------------+

สัดส่วนการซื้อวัตถุดิบในประเทศและต่างประเทศ

การสั่งซื้อวัตถุดิบของบริษัทมีทั้งสั่งซื้อโดยตรงจากผู้ผลิตและสั่งซื้อผ่านตัวแทนจำหน่าย
ทั้งภายในและต่างประเทศ
โดยสัดส่วนการสั่งซื้อวัตถุดิบภายในประเทศและต่างประเทศของแต่ละโครงการหรือแต่ละปีนั้นไม่สามารถระบุสัดส่วนที่แน่นอนได้
ขึ้นอยู่กับชั้นคุณภาพ (Grade/Specification) ของวัตถุดิบที่ลูกค้ากำหนด ระดับราคา
ระยะเวลาที่ส่งมอบและแหล่งวัตถุดิบที่สามารถหาได้ในช่วงเวลานั้นๆ
โดยในอดีตที่ผ่านมาวัตถุดิบที่ใช้จะเป็นวัตถุดิบที่ผลิตในประเทศไทย ญี่ปุ่นและประเทศในแถบทวีปยุโรป
เช่น อังกฤษ และเยอรมัน เป็นต้น แต่สำหรับในปี 2556
การสั่งซื้อวัตถุดิบส่วนใหญ่คือประมาณร้อยละ 70 นำเข้ามาจากต่างประเทศ และประมาณร้อยละ 30
มาจากผู้ผลิตหรือตัวแทนจำหน่ายในประเทศ

สัดส่วนการสั่งซื้อวัตถุดิบของบริษัทในช่วง 3 ปีที่ผ่านมา มีดังนี้

[TABLE]

สำหรับแนวโน้มในอนาคต หากเป็นวัตถุดิบหลักของบริษัทฯ เช่น เหล็กแผ่น เหล็กรูปพรรณ
และท่อเหล็กและอุปกรณ์ คาดการณ์ว่า สัดส่วนการสั่งซื้อจากต่างประเทศจะมีเพิ่มมากขึ้น
เนื่องจากความต้องการใช้เหล็กเกรดคุณภาพชนิดพิเศษตามข้อกำหนดของลูกค้าและตามชนิดของโครงการที่เป็นประเภทงานโรงงานสำเร็จรูป
(Module) มีมากขึ้น ซึ่งความสามารถในการผลิตเหล็กให้ได้เกรดคุณภาพสูง และขนาดที่ต้องการ
โดยผู้ผลิตภายในประเทศนั้นไม่สามารถรองรับได้ตามข้อกำหนดและไม่เพียงพอ
ต้องอาศัยการนำเข้าเพื่อให้ได้วัตถุดิบตามที่กำหนดโดยลูกค้า ส่วนวัตถุดิบประกอบอื่นๆ
ต้องขึ้นอยู่กับข้อกำหนดของโครงการ ซึ่งมีทั้งที่จัดหาได้ภายในประเทศ
และต้องนำเข้าเพื่อให้ได้วัตถุดิบตามมาตรฐานที่กำหนดโดยลูกค้าเช่นกัน แต่ถึงกระนั้นก็ตาม
มีผู้ผลิตต่างประเทศและผู้จำหน่ายหลายรายรองรับ สามารถจัดหาวัตถุดิบให้แก่บริษัทฯ
ได้ตามเกรดคุณภาพสูงที่ต้องการ โดยเฉพาะในแถบเอเชีย ได้แก่ ประเทศญี่ปุ่น เกาหลี จีน
และสิงคโปร์

-   งานที่ยังไม่ได้ส่งมอบ

งานที่ยังไม่ส่งมอบ ณ วันที่ 31 ธันวาคม 2556 มีเพียง 1
โครงการที่มีมูลค่าสัญญางานมากกว่าร้อยละ 10 ของรายได้รวมของปี 2556 ดังนี้

(หน่วย: ล้านบาท)

  -----------------------------------------------------------------------------------
  ชื่อโครงการ / ประเภทโครงการ/               มูลค่าสัญญางาน   กำหนดส่งมอบ   มูลค่างานคงเหลือ
  ประเทศที่ตั้งโครงการ                                                    
  ---------------------------------------- ------------- ------------ ---------------
  1. Ichthys Onshore LNG Facilities        23,997        ก.ย. 2558    20,719
  Project, Module Fabrication, Australia                              

  -----------------------------------------------------------------------------------

หมายเหตุ : มูลค่างานคงเหลือคิดจากมูลค่างานที่ยังไม่รับรู้เป็นรายได้

3.  ปัจจัยความเสี่ยง

ความเสี่ยงด้านการดำเนินธุรกิจ

1)  ความเสี่ยงจากความผันผวนของรายได้

บริษัทมีรายได้จากการแปรรูปโครงสร้างเหล็ก งานประกอบและเชื่อมท่อ
และงานประกอบโรงงานสำเร็จรูป ซึ่งเป็นงานผลิตตามแบบของลูกค้า (Make to order)
จึงทำให้รายได้ของบริษัทมีความผันผวน เห็นได้จากในปี 2553 บริษัทมีรายได้จากการรับจ้างผลิต
4,436.11 ล้านบาท จากนั้นลดลงเหลือ 707.90 ล้านบาทในปี 2554 ต่อมาในปี 2555 และ
2556 เพิ่มขึ้นเป็น 2,761.79 ล้านบาท และ 4,992.49 ล้านบาท ตามลำดับ
เนื่องจากการได้มาซึ่งรายได้ของบริษัทขึ้นอยู่กับความสามารถในการได้รับงานจากการเสนอราคาให้กับลูกค้า
และความไม่แน่นอนของโครงการที่ประมูล ที่อาจจะมีความล่าช้าของโครงการเอง
ทำให้รายได้ของบริษัทผันผวนตามปริมาณงานที่บริษัทประมูลงานได้ ดังนั้น
ในอนาคตหากบริษัทไม่สามารถประมูล หรือไม่ได้รับงานจากความล่าช้าของโครงการของลูกค้าเอง
รายได้ของบริษัทจะได้รับผลกระทบโดยตรง

อย่างไรก็ตาม บริษัทได้ตระหนักถึงความเสี่ยงดังกล่าว
บริษัทจึงมีนโยบายที่จะรักษาความต่อเนื่องของรายได้
โดยมุ่งเน้นให้บริการงานประกอบโรงงานสำเร็จรูปในอุตสาหกรรม LNG
ซึ่งเป็นแหล่งพลังงานสำคัญของโลกและมีโอกาสเติบโตได้สูงและต่อเนื่อง
รวมทั้งจะผลิตงานให้มีคุณภาพ ได้มาตรฐาน และส่งมอบงานตรงต่อเวลา เป็นที่พึงพอใจแก่ลูกค้า
เพื่อให้ลูกค้ามอบหมายงานชิ้นใหม่ให้บริษัท นอกจากนี้ บริษัทยังสร้างความสัมพันธ์ที่ดีกับผู้รับเหมาหลัก
(Main Contractor) รวมถึงการรักษาสถานภาพการเป็นผู้ผลิตงานโครงสร้างเหล็ก
งานประกอบและเชื่อมท่อ และงานประกอบโรงงานสำเร็จรูปของผู้รับเหมาหลัก
เพื่อให้ได้รับงานเมื่อผู้รับเหมาหลักสามารถประมูลโครงการต่าง ๆ มาได้

นอกจากนี้ในปี 2556 บริษัทได้รับประกาศนียบัตรรับรองมาตรฐานการผลิต ISO3834-2 ท่อ
ซึ่งเป็นการรับรองมาตรฐานงานเชื่อมโลหะในระดับสากล
เป็นการเพิ่มโอกาสของบริษัทฯและเพิ่มความสามารถการแข่งขันในการประมูลงานโครงการที่มีความต้องการใบรับรองฯ
หรือมีข้อกำหนดการทำงานภายใต้มาตรฐานนี้

2) ความเสี่ยงจากความผันผวนของราคาวัตถุดิบ

บริษัทฯ ใช้เหล็กรูปพรรณ เหล็กแผ่น และท่อเหล็กเป็นวัตถุดิบหลักในการผลิต
บริษัทฯได้คำนึงถึงความเสี่ยงจากความผันผวนของราคาวัตถุดิบดังกล่าว โดยถึงแม้ว่าในปี 2555
ราคาเหล็กจะไม่ได้ผันผวนมากนักก็ตาม
แต่เริ่มมีสัญญานแนวโน้มราคาเหล็กในตลาดปรับสูงขึ้นในช่วงปลายปี 2556 โดยในปี 2556 บริษัทฯ
เล็งเห็นว่าจากราคาเหล็กโดยเฉพาะเหล็กรูปพรรณและเหล็กแผ่นในตลาดเอเชีย เช่น
จากประเทศญี่ปุ่น จีน และเกาหลี และในประเทศมีแนวโน้มที่ปรับราคาสูงขึ้นแต่อาจไม่มากนัก
และอยู่ในสถานการณ์ที่คาดการณ์และระวังตัวได้
โดยบริษัทติดตามสถานการณ์ราคาและได้ตกลงทำสัญญาการสั่งซื้อยืนราคาตลอดโครงการกับผู้ขาย
เพื่อลดความเสี่ยงในด้านราคาที่อาจจะมีการเปลี่ยนแปลงตามราคาตลาด
ขณะที่ราคาท่อเหล็กซึ่งส่วนใหญ่เป็นเหล็กที่ต้องพึ่งพาการนำเข้า
และอาจจะยังคงมีแนวโน้มที่ราคาจะผันผวนอยู่ บริษัทฯ
จึงได้เสนอรับงานโครงการจากลูกค้าโดยบริษัทฯ
จะเป็นผู้จัดหาวัตถุดิบในส่วนของเหล็กรูปพรรณและเหล็กแผ่นและท่อเหล็กสำหรับงานโรงสร้างเอง
และให้ลูกค้าเป็นผู้จัดหาวัตถุดิบในส่วนของท่อเหล็กสำหรับงานระบบท่อ โดยในปี 2556 บริษัทฯ
มีโครงการที่มีการจัดหาวัตถุดิบในลักษณะดังกล่าวทั้งหมด และมีการสั่งซื้อเหล็กรูปพรรณ เหล็กแผ่น
และท่อเหล็กที่เป็นวัตถุดิบหลักในการผลิตรวมกัน คิดเป็นร้อยละ 17 ของต้นทุนขายรวมในปี 2556

ในปี 2555 และปี 2556 บริษัทฯได้สั่งซื้อเหล็กแผ่น และเหล็กรูปพรรณ ซึ่งเป็นวัตถุดิบหลัก
คิดมูลค่าเป็นร้อยละ 1.5 และร้อยละ 9.7 ของต้นทุนขายตามลำดับ ซึ่งในปี 2556 ที่ผ่านมานี้
บริษัทฯ สั่งซื้อเหล็กแผ่น
และเหล็กรูปพรรณโดยมีสัดส่วนมูลค่าการสั่งซื้อจากผู้ผลิตและจำหน่ายในประเทศเทียบกับการนำเข้าที่ประมาณ
ร้อยละ 42 ต่อ 58

สำหรับท่อเหล็ก ในปี 2555 และปี 2556 บริษัทฯ ได้สั่งซื้อท่อเหล็กมูลค่าคิดเป็นเพียงร้อยละ 0.1
และ ร้อยละ 7.3 ของต้นทุนขายตามลำดับ ซึ่งในปี 2556 ที่ผ่านมานี้บริษัทฯ
สั่งซื้อท่อเหล็กโดยมีสัดส่วนมูลค่าการสั่งซื้อจากผู้ผลิตและจำหน่ายในประเทศเทียบกับการนำเข้าที่ประมาณ
ร้อยละ 13 ต่อ 87

โดยการสั่งซื้อเหล็กที่เป็นวัตถุดิบหลักในการผลิตในปี 2556 นั้น
บริษัทฯได้สอบราคาไว้ล่วงหน้าแล้วก่อนตอบรับสัญญางานกับลูกค้า
และเมื่อเปิดโครงการบริษัทฯได้ทำการสรุปและยืนราคาตลอดโครงการกับผู้ผลิตหรือตัวแทนจำหน่าย
ซึ่งเป็นการยืนราคามาตั้งแต่ปลายปี 2555 ต่อเนื่องมาจนตลอดปี 2556
ดังนั้นการเปลี่ยนแปลงราคาเหล็กในตลาดจึงไม่ส่งผลกระทบต่อต้นทุนขายของบริษัทฯ

ทั้งนี้ในช่วงที่ผ่านมาการเปลี่ยนแปลงของราคาเหล็กรูปพรรณ เหล็กแผ่น และท่อเหล็ก เป็นดังนี้

หน่วย: บาทต่อกิโลกรัม

[]

ที่มา : ข้อมูลราคาเหล็กรูปพรรณและเหล็กแผ่นจากบริษัทฯ

ช่วงปี 2554 ถึงปี 2556 ราคาเหล็กมีการปรับตัวเล็กน้อย
โดยเหล็กรูปพรรณราคาค่อนข้างทรงตัวตลอดช่วง 3 ปีอยู่ที่ราคาประมาณ 27.00-28.00
บาทต่อกิโลกรัม ขณะที่เหล็กแผ่นราคาเมื่อปี 2554 ถึงกลางปี 2555 อยู่ที่ประมาณ 25.00-26.00
บาทต่อกิโลกรัม มีการปรับราคาลงในกลางปี 2555 และลดลงต่อเนื่องจนกระทั่งทรงตัวในปี 2556
ที่ราคาประมาณ 23.00 บาทต่อกิโลกรัม ส่วนท่อมีการปรับลงจากราคาที่ประมาณ 32.00
บาทต่อกิโลกรัมในปลายปี 2554 เป็น 25.00-27.00 บาทต่อกิโลกรัมในช่วงปี 2555 ถึงปี 2556
(หมายเหตุ
ราคาท่อเหล็กค่อนข้างแตกต่างตามชั้นเกรดคุณภาพที่ได้สั่งซื้อตามข้อกำหนดโครงการที่เกิดขึ้นในแต่ละช่วงเวลา)

อย่างไรก็ตาม แม้ว่าจะมีความผันผวนของราคาเหล็กในปีช่วง 2554-2556 อยู่บ้างไม่มากนัก
บริษัทฯ
ยังคงพึงระมัดระวังโดยเฝ้าติดตามสถานการณ์ราคาวัตถุดิบเหล็กอย่างใกล้ชิดเพื่อประมาณการราคาและกำหนดช่วงเวลาในการสั่งซื้อได้อย่างเหมาะสม
และในกรณีที่บริษัทฯ เป็นผู้จัดหาวัตถุดิบ โดยเฉพาะเหล็กรูปพรรณและเหล็กแผ่น เมื่อบริษัทฯ
ถอดแบบวิศวกรรม และทราบปริมาณการใช้เหล็กแล้ว บริษัทฯ จะเจรจากับผู้ผลิตหรือผู้จำหน่ายเหล็ก
(Supplier) เพื่อกำหนดยืนราคาเหล็กตลอดทั้งโครงการให้ได้มากที่สุด ส่วนรายการท่อเหล็ก
โดยเฉพาะท่อสำหรับงานระบบท่อ (Piping)
ซึ่งมีราคาค่อนข้างแตกต่างตามชั้นเกรดคุณภาพที่หลากหลายขึ้นกับข้อกำหนดโครงการ บริษัทฯ
ได้เจรจากับลูกค้าให้เป็นผู้จัดหาท่อเหล็กและอุปกรณ์ในงานระบบท่อให้แก่บริษัทฯ โดยบริษัทฯ
เพียงจัดหาท่อเหล็กในเพียงปริมาณบางส่วนสำหรับท่องานโครงสร้าง (Structure)เท่านั้น

3) ความเสี่ยงจากความไม่เพียงพอของปริมาณแรงงาน

ในช่วงปี 2556 ที่ผ่านมานี้
บริษัทมีความต้องการวิศวกรและแรงงานมีฝีมือที่มีประสบการณ์ขยายตัวเพิ่มขึ้นตามปริมาณงานที่บริษัทได้รับงานโครงการใหญ่เพื่อส่งออกไปยังประเทศออสเตรเลีย
ซึ่งสิ้นสุดโครงการในปลายปี 2558 ทำให้บริษัทฯมีความเสี่ยงในการขาดแคลนแรงงาน
และต้นทุนแรงงานเพิ่มสูงขึ้น ทั้งนี้ บริษัทฯได้ลดความเสี่ยงดังกล่าว
ตั้งแต่ขั้นตอนการเสนอราคาเพื่อให้ครอบคุมความเสี่ยงดังกล่าว
และจัดให้มีการเพิ่มค่าจูงใจในการทำงาน
แต่ให้อยู่ภายในงบประมาณและความเหมาะสมในแต่ละช่วงเวลา
มุ่งเน้นการใช้เทคโนโลยีเครื่องจักรทดแทนการใช้แรงงานในบางประเภทงาน
จัดฝึกอบรมแรงงานใหม่ที่ไม่มีประสบการณ์
โดยร่วมมือกับสถาบันการศึกษาที่เกี่ยวข้องในการพัฒนานักเรียนนักศึกษาให้ได้เรียนในสาขาวิชาชีพช่างฝีมือ
และการให้ความสำคัญกับพนักงานในการมีงานทำในระยะยาวและมีความปลอดภัยในการทำงานสูง
จากการที่บริษัทฯมีระบบการบริหารความปลอดภัยที่เป็นเลิศ

บริษัทฯให้ความสำคัญกับการบริหารแรงงานให้เกิดประสิทธิภาพสูงสุดและให้การตอบแทนพนักงานอย่างสมเหตุสมผล
จึงเป็นโอกาสที่ดีในการจ้างงานมาโดยตลอด
และทำให้แน่ใจได้ว่าบริษัทจะมีทีมงานที่แข็งแกร่งและพร้อมที่จะรองรับงานของบริษัทให้ประสบความสำเร็จได้ด้วยดี

4) ความเสี่ยงจากความผันผวนของอัตราแลกเปลี่ยน

บริษัทมีนโยบายที่จะบริหารความเสี่ยงจากอัตราแลกเปลี่ยนมาอย่างต่อเนื่อง
สำหรับสัญญาที่เป็นสกุลเงินต่างประเทศ ทางบริษัทจะทำสัญญาซื้อเงินตราต่างประเทศล่วงหน้า
(Forward Contract)
กับธนาคารพาณิชย์เพื่อป้องกันความเสี่ยงควบคู่ไปกับการพิจารณาใช้วิธีการจับคู่รายได้
ค่าใช้จ่ายที่เป็นเงินตราต่างประเทศสกุลเดียวกัน นอกจากนี้
บริษัทมีการลงทุนในกองทุนเปิดและหุ้นกู้ในต่างประเทศซึ่งได้ทำสัญญาป้องกันความเสี่ยงจากอัตราแลกเปลี่ยนทั้งจำนวน

5) ความเสี่ยงจากนโยบายการตั้งสำรองค่าเผื่อหนี้สงสัยจะสูญ

ตามลักษณะของการทำงานของบริษัท
ซึ่งเป็นงานผลิตตามแบบของลูกค้าและมีระยะเวลาในการทำงานเฉลี่ยประมาณ 1 - 2 ปี
บริษัทจึงไม่ได้ตั้งสำรองค่าเผื่อหนี้สงสัยจะสูญสำหรับลูกหนี้ที่มีอายุหนี้คงค้างมากกว่า 12 เดือน
ซึ่งตามนโยบายการตั้งค่าเผื่อหนี้สงสัยจะสูญของบริษัทนั้น
ผู้บริหารจะเป็นผู้ประเมินการตั้งค่าเผื่อหนี้สงสัยจะสูญสำหรับลูกค้าแต่ละรายจากประสบการณ์ชำระเงินในอดีต
ฐานะการเงินของลูกค้า ภาวะเศรษฐกิจ ตลอดจนความสัมพันธ์อันดีกับลูกค้า
ซึ่งนโยบายการตั้งค่าเผื่อหนี้สงสัยจะสูญดังกล่าว
ส่งผลกระทบต่อผลการดำเนินงานของบริษัทและอาจมีความเสี่ยงที่บริษัทต้องตั้งค่าเผื่อหนี้สงสัยจะสูญสำหรับลูกหนี้คงค้างมากกว่า
12 เดือนหากลูกหนี้ดังกล่าวไม่สามารถชำระหนี้ได้

ณ วันที่ 31 ธันวาคม 2555 บริษัทมียอดลูกหนี้ค้างชำระมากกว่า 12 เดือน จำนวน 37.39
ล้านบาท และได้ตั้งค่าเผื่อหนี้สงสัยจะสูญเท่ากับ 37.25 ล้านบาท

ณ วันที่ 31 ธันวาคม 2556 บริษัทมียอดลูกหนี้ค้างชำระมากกว่า 12 เดือน จำนวน 38.88
ล้านบาท และได้ตั้งค่าเผื่อหนี้สงสัยจะสูญเท่ากับ 37.30ล้านบาท
ซึ่งฝ่ายบริหารคิดว่าเหมาะสมเพียงพอแล้ว

6) ความเสี่ยงด้านกฎหมายและคดีความ

ณ วันที่ 31 ธันวาคม 2556
บริษัทไม่มีข้อพิพาททางกฎหมายที่มีผลกระทบด้านลบต่อทรัพย์สินของบริษัทสูงกว่าร้อยละ 5
ของส่วนของผู้ถือหุ้น หากแต่ยังมีคดีความที่อยู่ระหว่างการพิจารณาคดีในศาลฎีกา
ซึ่งมีมูลค่าตามคำตัดสินของศาลชั้นต้นสูงกว่าร้อยละ 5 ของส่วนของผู้ถือหุ้น ณ วันที่ 31 ธันวาคม
2554 คือ

เมื่อวันที่ 21 กันยายน 2548 บริษัทแห่งหนึ่งในต่างประเทศ (“บริษัทคู่สัญญา”)
ได้ยื่นฟ้องแย้งบริษัทให้จ่ายค่าชดเชยค่าเสียหายจำนวนรวมประมาณ 7 ล้านเหรียญสหรัฐฯ
ซึ่งในเดือนธันวาคม 2554
ศาลทรัพย์สินทางปัญญาและการค้าระหว่างประเทศกลางได้อ่านคำพิพากษาในชั้นต้นให้บริษัทฯชำระเงินค่าเสียหายจำนวน
2 ล้านเหรียญสหรัฐ บวกด้วยดอกเบี้ยร้อยละ 7.5 ต่อปี นับจากวันที่ 15 มิถุนายน 2548
ไปจนกว่าจะชำระเสร็จสิ้น ซึ่งเมื่อคิดเป็นเงินไทยโดยรวมจะเป็นยอดประมาณ 104 ล้านบาท
และบริษัทได้ยื่นอุทธรณ์คัดค้างคำพิพากษาของศาลชั้นต้นต่อศาลฎีกาแล้วเมื่อวันที่ 28 มิถุนายน 2555
ขณะนี้คดียังอยู่ในระหว่างพิจารณาอุทธรณ์ของศาลฎีกา ซึ่งยังไม่ทราบผล

บริษัทได้ตั้งสำรองสำหรับผลเสียหายที่อาจจะเกิดขึ้นจากคดีความดังกล่าวจำนวน 180
ล้านบาทตามความเห็นของฝ่ายกฎหมายของบริษัทแล้ว ซึ่งคณะกรรมการบริหารเห็นว่า
การตั้งสำรองดังกล่าวนี้มีความเหมาะสมและเพียงพอ
จึงไม่จำเป็นต้องตั้งสำรองเพิ่มอีกสำหรับงวดบัญชีนี้ (รายละเอียดเพิ่มเติมตามข้อ 5
ข้อพิพาททางกฎหมาย)

4. ทรัพย์สินที่ใช้ในการประกอบธุรกิจ

(1) ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ณ วันที่ 31 ธันวาคม 2556 บริษัทและบริษัทย่อยมีสินทรัพย์ถาวรหลักที่ใช้ในการประกอบธุรกิจ ดังนี้

ที่ดิน อาคาร และสิ่งปลูกสร้าง

หน่วย : ล้านบาท

+---------------+---------------------+----------+-----------+-------+
| ที่ตั้ง           | ลักษณะทรัพย์สิน         | ลักษณ     | ภาระผูกพัน  | มูล    |
|               |                     | ะกรรมสิทธิ์ |           | ค่าสุทธิ |
+---------------+---------------------+----------+-----------+-------+
| โรงงานชลบุรี    | ที่ดิน และส่วนปรับปรุง    | เ        | ปลอ       | 116.9 |
|               | จำนวน 3 แปลง        | ป็นเจ้าของ | ดภาระผูกพัน |       |
| เลขที่ 69 หมู่ 3  |                     |          |           |       |
| ตำบลคลองตำหรุ  | โฉนดเลขที่ 30800,     |          |           |       |
| อำเภอเมือง     | 88862 และ 88880     |          |           |       |
| จังหวัดชลบุรี     | เนื้อที่รวมประมาณ 56 ไร่ |          |           |       |
+---------------+---------------------+----------+-----------+-------+
|               | อาคารโรงงาน จำนวน 6 | เ        | ปลอ       | 17.7  |
|               | อาคาร               | ป็นเจ้าของ | ดภาระผูกพัน |       |
|               |                     |          |           |       |
|               | พื้นที่ใช้สอยรวม 16,688  |          |           |       |
|               | ตารางเมตร           |          |           |       |
+---------------+---------------------+----------+-----------+-------+
|               | อาคารสำนักงาน จำนวน  | เ        | ปลอ       | 5.0   |
|               | 1 อาคาร             | ป็นเจ้าของ | ดภาระผูกพัน |       |
|               |                     |          |           |       |
|               | พื้นที่ใช้สอยรวม 2,610   |          |           |       |
|               | ตารางเมตร           |          |           |       |
+---------------+---------------------+----------+-----------+-------+
|               | ที่ดิน จำนวน 2 แปลง    | เ        | ปลอ       | 11.5  |
|               | โฉนดเลขที่ 106936 และ | ป็นเจ้าของ | ดภาระผูกพัน |       |
|               | 7417 เนื้อที่รวมประมาณ  |          |           |       |
|               | 9 ไร่                |          |           |       |
+---------------+---------------------+----------+-----------+-------+
| โรงงานระยอง*  | ที่ดิน และส่วนปรับปรุง    | เ        | จด        | 45.3  |
|               | จำนวน 7 แปลง        | ป็นเจ้าของ | จำนองกับสถ |       |
| เลขที่ 45/10 หมู่ |                     |          | าบันการเงิน |       |
| 4             | ประกอบด้วย โฉนดเลขที่  |          |           |       |
| ถนนบ          | 1001, 1018 และ      |          |           |       |
| ้านล่าง-หนองบอน | 32938-32942         |          |           |       |
| ตำบลนิคมพัฒนา   | เนื้อที่รวมประมาณ 48 ไร่ |          |           |       |
| ก             |                     |          |           |       |
| ิ่งอำเภอนิคมพัฒนา |                     |          |           |       |
| จังหวัดระยอง    |                     |          |           |       |
+---------------+---------------------+----------+-----------+-------+
|               | อาคารโรงงาน จำนวน   | เ        | จด        | 68.2  |
|               | 21 อาคาร            | ป็นเจ้าของ | จำนองกับสถ |       |
|               |                     |          | าบันการเงิน |       |
|               | พื้นที่ใช้สอยรวม 23,562  |          |           |       |
|               | ตารางเมตร           |          |           |       |
+---------------+---------------------+----------+-----------+-------+
|               | อาคารสำนักงาน จำนวน  | เ        | จด        | 2.7   |
|               | 2 อาคาร             | ป็นเจ้าของ | จำนองกับสถ |       |
|               |                     |          | าบันการเงิน |       |
|               | พื้นที่ใช้สอยรวม 1,176   |          |           |       |
|               | ตารางเมตร           |          |           |       |
+---------------+---------------------+----------+-----------+-------+
| โรงงานศรีราชา* | ที่ดิน และส่วนปรับปรุง    | เ        | จด        | 24.6  |
|               | จำนวน 1 แปลง        | ป็นเจ้าของ | จำนองกับสถ |       |
| เลขที่ 389/34   | โฉนดเลขที่ 7510       |          | าบันการเงิน |       |
| หมู่ที่ 4         | เนื้อที่ประมาณ 51 ไร่    |          |           |       |
| ตำบลหนองขาม   |                     |          |           |       |
| อำเภอศรีราชา   |                     |          |           |       |
| จังหวัดชลบุรี     |                     |          |           |       |
+---------------+---------------------+----------+-----------+-------+
|               | อาคารโรงงาน จำนวน 3 | เ        | จด        | 222.0 |
|               | อาคาร               | ป็นเจ้าของ | จำนองกับสถ |       |
|               |                     |          | าบันการเงิน |       |
|               | พื้นที่ใช้สอยรวม 10,500  |          |           |       |
|               | ตารางเมตร           |          |           |       |
|               |                     |          |           |       |
|               | อาคารสำน            |          |           |       |
|               | ักงานอยู่ในอาคารโรงงาน |          |           |       |
|               |                     |          |           |       |
|               | พื้นที่ใช้สอยรวม 600     |          |           |       |
|               | ตารางเมตร           |          |           |       |
+---------------+---------------------+----------+-----------+-------+
| โรงประกอ      | อาคารสำนักงาน จำนวน  | เ        | ปลอ       | 299.0 |
| บท่าเรือแหลมฉบัง | 2 อาคาร             | ป็นเจ้าของ | ดภาระผูกพัน |       |
|               |                     |          |           |       |
| เลขที่ 48/1 หมุ่ที่ | พื้นที่ใช้สอยรวม 12,793  |          |           |       |
| 3             | ตารางเมตร           |          |           |       |
|               |                     |          |           |       |
| ตำบลทุ่งสุขลา    |                     |          |           |       |
| อำเภอศรีราชา   |                     |          |           |       |
| จังหวัดชลบุรี**   |                     |          |           |       |
+---------------+---------------------+----------+-----------+-------+
|               | ส่วนปรับปรุงพื้นที่เช่า     | เ        | ปลอ       | 64.5  |
|               |                     | ป็นเจ้าของ | ดภาระผูกพัน |       |
+---------------+---------------------+----------+-----------+-------+
| ตำบลบึงคำพร้อย  | ที่ดิน จำนวน 2 แปลง    | เ        | จดจำนองบา | 59.1  |
| อำเภอลำลูกกา   | โฉนดเลขที่ 9438 และ   | ป็นเจ้าของ | งส่วนกับสถา |       |
| จ             | 146558              |          | บันการเงิน* |       |
| ังหวัดปทุมธานี*** | เนื้อที่รวมประมาณ 20 ไร่ |          |           |       |
|               |                     |          |           |       |
|               | (อยู่ระหว่า            |          |           |       |
|               | งก่อสร้างอาคารโรงงาน) |          |           |       |
+---------------+---------------------+----------+-----------+-------+
| ที่ตั้ง           | ลักษณะทรัพย์สิน         | ลักษณ     | ภาระผูกพัน  | มูล    |
|               |                     | ะกรรมสิทธิ์ |           | ค่าสุทธิ |
+---------------+---------------------+----------+-----------+-------+
| ตำบลพลูตาหลวง  | ที่ดินเปล่า             | เ        | ปลอ       | 386.7 |
| อำเภอสัตหีบ     | เนื้อที่รวมประมาณ 1,128 | ป็นเจ้าของ | ดภาระผูกพัน |       |
| จังหวัดชลบุรี**** | ไร่                  |          |           |       |
|               | เป็นทรัพย์สินรอการพัฒนา  |          |           |       |
+---------------+---------------------+----------+-----------+-------+
|               | อื่นๆ                 |          |           | 18.0  |
+---------------+---------------------+----------+-----------+-------+
| รวม           |                     |          |           | 1,    |
|               |                     |          |           | 341.2 |
+---------------+---------------------+----------+-----------+-------+

หมายเหตุ * ณ วันที่ 31 ธันวาคม 2556 บริษัทและบริษัทย่อยได้จดจำนองที่ดิน พร้อมสิ่งปลูกสร้าง มูลค่าสุทธิตามบัญชี จำนวน 396 ล้านบาท กับสถาบันการเงินในประเทศ เพื่อค้ำประกันวงเงินสินเชื่อ 

** อาคารสำนักงาน เลขที่ 48/1 หมู่ที่ 3 ตำบลทุ่งสุขลา สร้างอยู่บนที่ดินเช่า
ซึ่งเช่าจากการท่าเรือแห่งประเทศไทย และจะครบกำหนดสัญญาเช่าในเดือนมิถุนายน 2563

*** บริษัทย่อยซื้อที่ดินเพื่อใช้เป็นสถานประกอบการทดแทนการเช่า และขยายกิจการ
ปัจจุบันอยู่ระหว่างก่อสร้างอาคารสำนักงาน

**** บริษัทซื้อที่ดินเพื่อขยายกิจการและรวมศูนย์การผลิต เพื่อให้มีการจัดการอย่างมีประสิทธิภาพ
และรองรับการทำงานโครงสร้างเหล็กขนาดใหญ่ในอนาคต

เครื่องจักร เครื่องมือ อุปกรณ์ก่อสร้าง และสินทรัพย์ระหว่างก่อสร้าง 

หน่วย : ล้านบาท

+---------------------------------+-----------+--------------+--------+
| ประเภททรัพย์สิน                    | ลักษ       | ภาระผูกพัน     | ม      |
|                                 | ณะกรรมสิทธิ์ |              | ูลค่าสุทธิ |
+---------------------------------+-----------+--------------+--------+
| เครื่องจักร เครื่องมือ และอุปกรณ์       | เป็นเจ้าของ | ปลอดภาระผูกพัน | 499.1  |
+---------------------------------+-----------+--------------+--------+
| เครื่องใช้และเครื่องตกแต่งสำนักงาน     | เป็นเจ้าของ | ปลอดภาระผูกพัน | 43.7   |
+---------------------------------+-----------+--------------+--------+
| ยานพาหนะ                        | เป็นเจ้าของ | ปลอดภาระผูกพัน | 53.1   |
+---------------------------------+-----------+--------------+--------+
| สินทรัพย์ระหว่างติดตั้งและก่อสร้าง       | เป็นเจ้าของ | จ            | 303.0  |
|                                 |           | ดจำนองบางส่วน |        |
|                                 |           |              |        |
|                                 |           | ก            |        |
|                                 |           | ับสถาบันการเงิน |        |
+---------------------------------+-----------+--------------+--------+
| รวม                             |           |              | 898.9  |
+---------------------------------+-----------+--------------+--------+

หมายเหตุ * ณ วันที่ 31 ธันวาคม 2556 บริษัทและบริษัทย่อยมีสินทรัพย์ระหว่างก่อสร้าง ซึ่งสร้างบนที่ดินที่จดจำนองกับสถาบันการเงินในประเทศ เพื่อค้ำประกันวงเงินสินเชื่อ มูลค่าสุทธิตามบัญชี จำนวน 222 ล้านบาท 

(2) รายละเอียดสัญญาเช่าทรัพย์สิน

ณ วันที่ 31 ธันวาคม 2556 บริษัทมีสัญญาเช่าที่ดิน ดังนี้

บริษัทมีสัญญาเช่าที่ดินกับการท่าเรือแห่งประเทศไทย
เพื่อใช้เป็นสถานที่ประกอบผลิตภัณฑ์โรงงานสำเร็จรูป ซึ่งที่ดินดังกล่าวมีขนาด 191 ไร่
และตั้งอยู่ที่พื้นที่โซน 3.1 ของท่าเรือแหลมฉบัง สิ้นสุดสัญญาเช่าในเดือนมิถุนายน 2563

นอกจากสัญญาเช่าระยะยาวดังกล่าว บริษัทยังมีการเช่าที่ดินระยะสั้นอีกหลายแปลง
เพื่อขยายพื้นที่ในการประกอบผลิตภัณฑ์โรงงานสำเร็จรูป และใช้กองเก็บวัตถุดิบและชิ้นงาน
พื้นที่รวมประมาณ 250 ไร่

(3) นโยบายการลงทุนในบริษัทย่อยและบริษัทร่วม

บริษัทกำหนดนโยบายการลงทุนในบริษัทย่อยและบริษัทร่วม
โดยบริษัทจะลงทุนในธุรกิจที่มีความเกี่ยวเนื่องกับการดำเนินธุรกิจของบริษัท
และสามารถให้การสนับสนุนธุรกิจของบริษัทได้ ทั้งนี้
บริษัทจะคำนึงถึงอัตราผลตอบแทนที่คาดว่าจะได้รับจากการลงทุนเป็นสำคัญ

สำหรับนโยบายการบริหารงานในบริษัทย่อยและบริษัทร่วม หากบริษัทลงทุนตั้งแต่ร้อยละ 10
ของทุนจดทะเบียนชำระแล้วขึ้นไป
บริษัทจะส่งตัวแทนเข้าไปเป็นกรรมการในบริษัทย่อยและบริษัทร่วมเพื่อร่วมกำหนดนโยบายในการบริหารงาน
อย่างไรก็ตาม กรรมการบริหารของบริษัท บริษัทย่อย และบริษัทร่วม จะมีการแบ่งแยกอย่างชัดเจน
เพื่อให้แต่ละบริษัทมีอำนาจการบริหารงานอย่างเป็นอิสระต่อกัน

5.  ข้อพิพาททางกฎหมาย

ณ วันที่ 31 ธันวาคม 2556
บริษัทไม่มีข้อพิพาททางกฎหมายที่มีผลกระทบด้านลบต่อทรัพย์สินของบริษัทสูงกว่าร้อยละ 5
ของส่วนของผู้ถือหุ้น หากแต่ยังมีคดีความที่อยู่ระหว่างการพิจารณาคดีในศาลฎีกา
ซึ่งมีมูลค่าตามคำตัดสินของศาลชั้นต้นสูงกว่าร้อยละ 5 ของส่วนของผู้ถือหุ้น ณ 31 ธันวาคม 2554
ตามที่ได้เปิดเผยไว้ในหมายเหตุประกอบงบการเงินข้อ 37.5 ดังนี้

ข้อเท็จจริงที่เป็นสาระสำคัญในคดี

เมื่อวันที่ 21 กันยายน 2548 บริษัทฯ แห่งหนึ่งในต่างประเทศ (“บริษัทคู่สัญญา”)
ได้ยื่นฟ้องแย้งบริษัทให้จ่ายค่าชดเชยค่าเสียหายจำนวนรวมประมาณ 6.8 ล้านเหรียญสหรัฐฯ
และเรียกร้องเงินค้ำประกันการปฏิบัติงานและเงินค้ำประกันการจ่ายเงินล่วงหน้าตามหนังสือค้ำประกันธนาคาร
ซึ่งคิดเป็นจำนวนรวมประมาณ 0.7 ล้านเหรียญสหรัฐฯ

ต่อมาในระหว่างเดือนธันวาคม 2554
ศาลทรัพย์สินทางปัญญาและการค้าระหว่างประเทศกลางได้อ่านคำพิพากษาในชั้นต้น
โดยตัดสินว่าบริษัทฯ
ต้องชดเชยส่วนต่างของค่าจ้างที่บริษัทคู่สัญญาได้จัดหาผู้อื่นมาดำเนินงานต่อจนเสร็จ
และหักกลบกับค่าการงานที่บริษัทฯ ได้ทำและส่งมอบงานครบถ้วนตามที่ได้ยื่นคำฟ้องไป
ทำให้คงเหลือยอดที่บริษัทฯ ต้องรับผิดตามคำตัดสินของศาลฯ เป็นจำนวนเงิน 1.97
ล้านเหรียญสหรัฐฯ บวกด้วยดอกเบี้ยร้อยละ 7.5 ต่อปี นับจากวันที่ 15 มิถุนายน 2548
โดยให้คิดเป็นเงินไทยตามอัตราแลกเปลี่ยน ณ วันที่ดังกล่าว และค่าทนายความของบริษัทคู่สัญญา
ซึ่งเมื่อคิดเป็นเงินไทยโดยรวมจะเป็นยอดประมาณ 104 ล้านบาท
บริษัทฯได้ยื่นอุทธรณ์คัดค้านคำพิพากษาของศาลชั้นต้นต่อศาลฎีกาไปแล้วเมื่อวันที่ 28 มิถุนายน 2555

ขณะนี้ คดีดังกล่าวยังอยู่ในระหว่างการพิจารณาอุทธรณ์ของศาลฎีกา และยังไม่ทราบผล
อย่างไรก็ตาม คณะกรรมการบริหารเชื่อว่าจะไม่เกิดผลเสียหายเกินกว่าที่บริษัทฯ
ได้บันทึกค่าเผื่อหนี้สินที่อาจจะเกิดขึ้นจากคดีความดังกล่าวจำนวน 180 ล้านบาทไว้แล้ว
จึงเห็นว่าไม่จำเป็นต้องมีการตั้งสำรองดังกล่าวเพิ่มเติมในงวดบัญชีซึ่งสิ้นสุด ณ วันที่ 31 ธันวาคม
2556 แต่อย่างใด

6.  ข้อมูลทั่วไปและข้อมูลสำคัญอื่น ๆ

-   ข้อมูลทั่วไปบริษัทที่ออกหลักทรัพย์

  บริษัท : บริษัท เอสทีพี แอนด์ ไอ จำกัด (มหาชน)

  ประเภทธุรกิจ : งานแปรรูปโครงสร้างเหล็ก (Steel Structure Fabrication),

  งานประกอบและเชื่อมท่อ (Piping Fabrication),

  งานประกอบโรงงานสำเร็จรูป (Process Module),

  งานแปรรูปผลิตภัณฑ์เหล็กอื่นๆ (Other Fabrication Steel)

  ที่ตั้งสำนักงานใหญ่ : เลขที่ 32/24 อาคารซิโน-ไทย ทาวเวอร์ ชั้น 3

  ถนนสุขุมวิท 21 (อโศก) แขวงคลองเตยเหนือ

  เขตวัฒนา กรุงเทพมหานคร 10110

  ทะเบียนบริษัท : เลขที่ 0107538000452 (บมจ. 568)

  โทรศัพท์ : +66 (0) 2260 -1181

  โทรสาร : +66 (0) 2260 -1182

  E-mail : contact@stpi.co.th

  Website : www.stpi.co.th

  ทุนจดทะเบียน : 371,000,000 บาท ประกอบด้วยหุ้นสามัญจำนวน 1,484,000,000 หุ้น

  มูลค่าที่ตราไว้หุ้นละ 0.25 บาท (ณ วันที่ 31 ธันวาคม 2556)

  ทุนชำระแล้ว : 369,360,995 บาท ประกอบด้วยหุ้นสามัญจำนวน 1,477,443,980 หุ้น

  มูลค่าที่ตราไว้หุ้นละ 0.25บาท (ณ วันที่ 31 ธันวาคม 2556)

-   บุคคลอ้างอิง

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย ชั้น 4 , 6-7

ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ : +66 (0) 2359 1200-1

โทรสาร : +66 (0) 2359 1262-3

ผู้สอบบัญชี : บริษัท สำนักงาน เอินส์ แอนด์ ยัง จำกัด

ชั้น 33 อาคารเลครัชดา 193/136-137 ถนนรัชดาภิเษกตัดใหม่

แขวงคลองเตย เขตวัฒนา กรุงเทพฯ 10100

โทรศัพท์ : +66 (0) 2264 0777, +66 (0) 2661 9190

โทรสาร : +66 (0) 2264 0789-90, +66 (0) 2661 9192

ที่ปรึกษากฎหมายทั่วไป : บริษัท เดชอุดม แอนด์ แอสโซซิเอทส์ จำกัด

ชั้น 9 อาคารชาญอิสระ เลขที่ 942/142-3

ถนนพระราม 4 กรุงเทพฯ 10500

  โทรศัพท์ : +66 (0) 2233 0055

  โทรสาร : +66 (0) 2236 6681

สมาชิก : สมาคมผู้ก่อสร้างงานเหล็กไทย (TSCA)

25 อาคารอัลม่าลิงค์ ชั้น 11 ซอยชิดลม

ถนนเพลินจิต แขวงลุมพินี เขตปทุมวัน

กรุงเทพฯ 10300

โทรศัพท์ : +66 (0) 2254 8400

โทรสาร : +66 (0) 2255 6651

สมาคมส่งเสริมสถาบันกรรมการบริษัทไทย

อาคาร วตท. อาคาร 2 ชั้น 3

2/9 หมู่ 4 (โครงการนอร์ธปาร์ค) ถนนวิภาวดีรังสิต

แขวงทุ่งสองห้อง เขตหลักสี่ กรุงเทพฯ 10210

โทรศัพท์ : +66 (0) 2955 1155

โทรสาร : +66 (0) 2955 1156-7

สมาชิก : สภาอุตสาหกรรมแห่งประเทศไทย

โซน ซี ชั้น 4 ศูนย์การประชุมแห่งชาติสิริกิติ์

60 ถนนรัชดาภิเษกตัดใหม่ แขวงคลองเตย

เขตคลองเตย กรุงเทพฯ 10110

โทรศัพท์ : +66 (0) 2235 1000

โทรสาร : +66 (0) 2345 1296-99

สภาผู้ส่งสินค้าทางเรือแห่งประเทศไทย

1168/97 อาคารลุมพินีทาวเวอร์ ชั้น 32 โซน C

ถนนพระราม 4 แขวงทุ่งมหาเมฆ เขตสาทร

กรุงเทพฯ 10120

โทรศัพท์ : +66 (0) 2679 7555

โทรสาร : +66 (0) 2679 7500 – 2

สมาคมสโมสรนักลงทุน

1 อาคารทีพีแอนด์ทีชั้น 12, ถนนวิภาวดีรังสิต,

แขวงลาดยาว เขตจตุจักร กรุงเทพมหานคร, 10900

โทรศัพท์ ; +66 (0) 2936 1429